
कृपया यह भ्रन्थ नीचे निर्देशित तिथि के पूर्व अथवा उक्त 
तिथि तक वापस कर दें। विलम्ब से लोटाने पर , 
प्रतिदिन दस पेसे विलम्ब शुल्क देना होगा । 

श्रीसुमित्रानन्दन गुप्त द्वारा 
मानस-मुद्रण, १८४ तलैया, झाँसी में मुद्रित । 
'साहित्य-सदन, चिरगाँव (झाँसी) से प्रकाशित । 

'फर्म-विपाक-कंस को मारी 
दीन देवकी-सी चिरकाल , 

लो, अवोध अन्तःपुरि मेरी ! 
अमर यही माई का लाल । 

द्वापर के चित्रण के छिए जिस विशाल पट «कौ 
आवश्यकता हे उसकी पूर्ति इन परिमित पष्ठों से क्या हो 
सकती हैं। परन्तु जिस परिस्थिति में यह पुस्तक दिखी 
गई हू, वह लेखक के जीवन में बहुत ही संकल्प-विकल्प 
पूर्ण रही । क्या जानें, इसी कारण से यह नाम आ गया 
अथवा अन्य किसी कारण से यह भी डापर-सन्देह की ही 
चात ç । 
थीमद्भागवत के दंशमस्केन्ध के तेईसवे अध्याय में 
एक कथा है। श्रीकृष्ण अपनी मण्डली के साथ बन में 
दुर निकल गयें थे। वहाँ उनके वन्धुओ को भूख र्गी । 
निकट ही एक स्थान परे यज्ञ हो रहा था। उन्होंने 
भोजन की प्राप्ति के लिए, उन्हें वहीं भेजा । परन्तु याज्ञिक 
ब्राह्मणों ने उन्हें दुत्कार दिया । भगवान ने फिर भी उन्हें 
यज्ञाला में भेजा । :परन्तु''.इस वार पुरुषों के नहीं, 
स्त्रियों के निकट । वहाँ उनकी अभिलाषा पुरी हो गई । 
स्त्रियों ने विविध व्यंजन लाकर भगवान को भी भोग 
अपण किया । इसी कथा के अन्तर्गत एक कथा ओर है । 
'एक ही इलोक में वह कह दी गई है। एक ब्राह्मण ने 

बलपूर्वक अपनी वनिता को रोक लिया। Tae 
समर्पण तो दूर, वह भगवान के दर्शन भी न पा सकी । 
इस दुःख से उसने शरीर छोड़ दिया। शुकदेवजी ने 
लिखा है-- | 

तत्रेका विधुता भर्ता भगवन्तं यथा श्रुतम्‌ 

' हृदोपग॒ह्य विजहौ देहं कर्मानुबन्धनम्‌' । 


इस सम्बन्ध में इतना ही है। खेद है इस 
'विधृता' का नाम नहीं मिला ।' अतएव इसके सम्वन्ध की 
रचना का यही शीषंक देना पड़ा । 

इसी घटना के अनन्तर इन्द्र यज्ञ छोड़कर 
योवद्ध न - यज्ञ की कथा आती है और वलराम का भाषण 
उत्तीकी भूमिका के रूप में है। इसमें सन्देह नहीं, as की 
तत्कालीन परिपाटी से श्रीकृष्ण सन्तुष्ट न थे। परन्तु 
पशुवलि के विरोध में ही 'अन्नकूट' खड़ा किया गयां हैः 
या नहीं, यह विद्वानों के विचार का विषय है। लेखक की 
भावना स्वतन्त्र भी होकर निराधार नहीं। उसे स्वयं 
भयवान का, ब्र प्राप्त Š 


“ये यथा मां प्रपचन्ते तांस्ते, तांस्तथेव भजाम्यम्‌ ।” 


t 
. 


| k चिरगाँ ` 2807 
| *दैवंशयनी ११--१९९३ 

चतुथावृत्ति की भुमिका 


द्वापर का आरम्भ 'सुदामा' को लेकर हुआ था | 
परन्तु पुस्तक में उसे इस कारण नहीं दिया गया था कि 
लिखते-लिखते उसे तीन खण्डों में समाप्त करने का विचार 
किया गया था। पहला खण्ड “गोपाल' दूसरा 'द्वारकाधीश' 
ओर तीसरा 'योगिराज' । परन्तु अनेक कारणों से अव तक 
कुछ न हो सका । आगे भी कोई बड़ी आशा नहीं । अस्तु 
इस वार पुस्तक के अन्त में वह आरम्भ का अंश भी जोड़ 
दिया गया है । | 

आशा न होने पर भी लेखक को असन्तोष 
नहीं । जो कार्य उससे न हो सकेगा, प्रभु चाहेंगे तो वह 
दूसरे कुशल कृतियों द्वारा और भी अच्छे रूप में सम्पन्न 


होगा । 


चिरगांव Doe ऱ्य ~ ap ८ “लेख, 
सम्वत्सर २००२ वि० 

श्रीगणेशाय नमः 

( गोपाल ) 

मंगलाचरण 
'घनुर्बाण वा वेणु लो श्याम खूप के संग, 


JAR चढ़ने से रहा .राम ! दूसरा रंग। 

श्रोकृष्ण 


राम-मजन कर पांचजन्य ! तू, ~ 
वेणु 'बजा छू आज अरे, 
जो सुनना -जाहे सो सुन ले , 


स्वर ये मेरे भाव भरे-- 
कोई हो, सब घर्म छोड़ तू : 


आ, बस मेरा शरण धरे, 
डर मत, कौन पाप वह, जिसे 


/ रे हाथों तू न परे? 

राधा 


शरण एक तेरे मैं आई, 

धरे रहें सव धमं हरे! 
बजा तनिक तू अपनी मुरली , 

` नाचे मेरे मर्म हरे! 
नहीं चाहती मैं विनिमय में . 

उन वचनों का बम हरे! _ 
तुझको-एक तुझीको-अपित 

राधा के सब कमे हरे! 

RR द्वापर | 


यह वृन्दावन, यह वंशीवट , 
यह यमुना का तीर हरे! 
र यह्‌ तरते तारास्बर वाला 
नीला निर्मळ नीर हरे! 
यह खशि रंजित सितघन-त्यंजित 
परिचित, त्रिविध समीर हरे ! 
चस, यह तेरा अङ्क और यह 
* मेरा रंक शरीर हरे! 
कस तुष्ट करेगी gaat, 
| नहीं राधिका बुधा हरे! 
'पर कुछ भी हो, नहीं कहेगी 
तेरी मुग्धा भुघा हरे! 
मेरे तृप्त प्रेम से तेरी 
बुझ न सकेगी क्षुधा हरे! 
निज पथ धरे चला जाना तू, | 
अर मुझे सुधि-सुधा हरे ! 
सब सह लंगी--रो रोकर मैं 
देना मुझे न बोघ ह्रे ! 
इतनी ही विनती है तुझसे 
इतना ही अनुरोध हरे ! 
क्या जानापमान करती हे , 
कर ने बैठना क्रोध हरे ! 
भूले तेरा ध्यान राधिका i 
तो लेना तू शोष हरे! 

राधा १३ 


झुक, वह वाम कपोल चूम ले 

यह दक्षिण अवतंस हरे! 
मेरा लोक आज इस लय में 

हो जावे विध्वंस हरे ! 
रहा सहारा इस अन्धी का 

वस dg उन्नत बंश हरे!" 
भग्न अथाह प्रेम-सागर में 

मेरा मानस-हंस हरे! 


ee 

यशोदा 


मेरे भीतर तू वंठा है, 
2 बाहर तेरी माया; 
तेरा दिया राम सब पावें, 
जेसा ने पाया । 
मेरे पति कितने उदार हैं , 
गद्गद हूँ यह कहते 
रानी-सी रखते Š मुझको , 
CC-0. Mumukshu Bhawangergpnasi सचिरबंश्से29००₹हुले??०79०५ 

` इच्छा कर, झिड़कियाँ परस्पर | 
हम दोनों .. हैं सहते, 
थपकी-से हैं अहा ! थपेड़े , | 
प्रेमसिन्धु. मै बहते। 
पुणंकाम मैं, बनी रहे वस | 
तेरी ' ' छत्रच्छाया ; 
तेरा दिया राम, सब पावें, 
Tar मैने. पाया | 
जिये. बाल-गोपाळ हमारा , 5 
“ वह कोई अवतारी; 
नित्यः नये उसके चरित्र हुँ ; 
निर्भयः विस्मयकारी । 
af उपद्रव की भी उसके 
š कब-किसके. घर वारी, 
उलही पड़ती आप, उलहना 
लाती “है जो नारी। 
उतर किसी नभ का मृगांक-सा' | 
इस आँगन में आया; 
तेरा दिया राम, सब पार्वे, .... . ` 
Ia मैंने. MTA 
गायक बन वेठा वह, मुझसे | 
रोता कण्ठ. मिला के ;. 
उसे सुलाती थी हाथों पर 
CC-0. Mumukshu छट, Vonda liecia iid by eGangotri 

जीने का फल पा जाती हूं : š 
; *. प्रतिदिन उसे खिला के; 
मरना तो पा गई पूतंना , ' १२ 
उसको ! दूर्ध' पिला के! 

मन की समझ गया वहः समझो 210814), 
' जब तिरछा मुसकाया ! 
तेरा दिया राम, संब'पावे ; ' ।-: 
जैसा मैंने. पाया। 


खाये बिना मार भी मेरी | 1: 
. वह भूखा रहता है! 
कुछ ऊधम करके तटस्थ-सा १1: : 


मौन भाव गहता है। 
आते हैं कल-कल सुनकर वे '* | 
तो हँस 'कर॑ कहता है-- 
देखो यह झूठा झँझलाना, :: : 
क्या . सहता - सहता है !' 
हँस पड़ते हैं साथ साथ हौ 
हम दोनों: - पति-जाया ; 
तेरा दिया राम, सब पावें 
जसा मैने पाया। 
मैं कहती हँ--बरजो इसको ; 
नित्य उलहना आता, 
घर की खाँड़ छोड़ यह बाहर 
CC-0. Mumukshu 8॥०५झीजी/०1०क्ा:०० शु Diebe Gango | 





यशोदा ' २७ 


वे कहते हैं--'आ मोहन अब 
अफरी तेरी माता ; 

स्वादु बदलने को न अन्यथा p 
मुझे , बुलाया जाता !' 

वह कहता है 'तात, कहाँ-कब 


मैंने खट्टा खाया ?. 
तेरा दिया राम, सब पावें, 


जैसा मैंने पाया । 
मेरे amen की है, ' 
मधु से मीठी बोली? 
कुटिल अलक वाले की आकृति 
है क्या भोली-भोली। 
TA दृग हैं, किन्तु अनी-सी 
तीक्ष्ण दृष्टि अनमोली, 
वड़ी कौन-सी बात न उसने Cd 
सुक्ष्म बुद्धि पर Ta? 
जन्म जन्म का विद्या-बल है 
संग संग वह छाया; 
तेरा दिया राम, सब पावें, 
जेसा मैंने पाया ॥ 
उसका लोकोत्तर साहस सुन , 
प्राय सूख जाता है; 
किन्तु उसी क्षण उसके यश का 
IT रस पाता है। 

वह आगे आता है; 
उलझ नाग से, सुलझ आग से , 
* विजय - भाग लाता है । 

qa कन्हैया, तेरी मैया ! 

आज यही रब छाया, 
तेरा दिया राम, सब पावें , 

जसा मैंने पाया । 
काली-दह में तू क्यों कदा , 

डाग तो हंस बोला-- 
“तू कहती थी- “और चुराना 

तुम मकलन का गोला। 
छींके पर रख छोइंगी सत्र 

अव भिड़-भरा मठोला !' 
निकल उड़ी वे fag प्रथम ही , | 

भाग वतचा मैं भोला!” 
बलि जाऊं! dani उलटा 

मुझको दोष लगाया; 
तेरा दिया राभ सत्र पावें 
f जर मैने पाया। 
उसे व्या š तो केवल 

यदो एक भय - बाघा-- 
दूंगी खेळे तेरे 
संग न मेरी राधा। 

अपनों पर उपराग देखकर. 





'यशोदा 


भूछ जायगा नाच-कृद सब 
घरी रहेगी घा-घा। 
हुआ तनिक उसका मुह भारी f 
और रहा तू ma! 
अर्थ [बताती है राघा ही, 
मुरली ने क्या गाया; 
तेरा दिया राम, सब पावे, 
जँसा मैंने पाया । 
बचा रहे वृन्दावन मेरा, 
क्या है नगर-नगर में!. 
मेरा सुरपुर बसा. हुआ है 
AT की डगर-डगर में | 
प्रकट सभी कुछ नटनागर की 
जगती जगर - मगर में ; 
कालिन्दी की लहर बसी है | 
. क्या अब अगर-तगर में | 
चाँदी की चाँदनी, घूर में 
जातरूप लहराया ; 
तेरा दिया राम, सब पावें, 
जेसा मैने पाया । 
अहा ! घास में भी सुवास है , 
2 भूमि हरी जब मेरी; 
गायों भरा गोठ, गार्ये हैं 
दुब - भरी सब Adi 


7 
५१९ 

२० 
बनी गिरस्ती क्षीरोदधि की 
पूर्ण तरी अव 
मैं तेरी चेरी, पर पटतर 
कौन नरी कब 
गवं नहीं, यह कृतज्ञता है, 


a मैने जिसे 
तेरा दिया राम, सब पावें, 
जँसा मैंने 


बाहर मैं जन-मान्य और धन- 
धाम्य-पूर्णं घर 
पाया है, तब देने को भी 
प्रस्तुत है कर 
लहराता है गहरा गहरा, 
यह मानस - सर 
वही मराल बना है इसमें , 
जो इन्दीवरं 
मुक्ति शुक्ति-सी पली युक्ति से , 


मेरी ; 


मेरी ? 


जनाया ; 


पाया । 


मेरा ;. 


मेरा U 


सेरा ;. 


मेरा । 


भुक्ति - भोग मन - भाया ; 


तेरा दिया राम, सब पावे , 
जसा मैंने 


पाया | 


द्वापर 

विघृता 
Ps 
राम राम ! हा ! ठहरो, ठहरो , 
यह तुम क्या करते हो? 
अबला कहकर भी मुझको यों , 
बलपूर्वक धरते हो! 
लज्जा भी छोड़ी क्या तुमने , * 
छोडी जहाँ दया है? 
मतन न जाय, पर मन तो मेरा 


a i > 
अपनी IS गया 22 i 

Y लोहित नेत्र, फड़कते नथुने , 
विकृत वदन, खर वाणी :-- 
नारायण ! मेरे नर में है : | 
. कौन नया यह प्राणी 4 
रौद्र नहीं, बीभत्स अशुचि यह 
र जाओ अरे, नहाओ ! 
यह शरीर अव कहाँ जायगा , 
शुद्धिशान्ति तुम पाओ। 
पर सुनते जाओ, सम्भवतः 
फिर अवसर न रहेगा ; 
तुम सुनना भी चाहोगे तो 
: तुमसे कौन कहेगा ?' 
मैं मर चुकी, किन्तु मरते ही 
ठण्डी नहीं .पड़ी. हूँ 
तुमसे दो वातें कहने को, 
| कण भर यहाँ खडी 2, . 
॥ हम-तुम पति-पत्नी थे दोन T r 
दीक्षित इस अध्वर में ;. 
पर मेरा पत्नीत्व मिटाया 
किसने यह पल भर में? 
मुठ्ठी भर भी जो न दे सके , š 
दासी थी, मैं आहा! 
आया तुम्हार, ८ >. n ON 

विघृता २३ ` 


Jagya किसने तोड़ा, जिसमें 
यह जोड़ा जकड़ा था? 
नर, झकझोर डालने को ही | 
क्या, यह कर पकड़ा था? 
कामुक-चाटुकारिता ही थी 
' वया वह गिरा तुम्हारी ?- 
"एक नहीं दो दो मात्राएं 
नर से भारी नारी: 
अहा! 'यत्रनायंस्तु--वाक्र्यको | श 
पूणं सत्यता पाकर, 
क्यों न रमेंगे अमर तुम्हारे | 
इस अध्वर में आकर! 
हा ! अबला आ, अरी अनादर- ` | 
अविश्वास की मारी, 
मर तो सकती है अभागिनी , 
कर न सके कुछ नारी) 
जहाँ 'दीयतां' तथा 'भुज्मतां 
मुख्य यही दो बातें, 
जहाँ अतिथि हों आप देवता , 
आज वहीं ये घाते! 
भूखे जायें वहाँ से वे ही 
जो अब भी बालक हूँ, 
किन्तु हमारी परम्परा के 

RY द्वापर 
घमं तुम्हारे घर आयाथा, 
अपने कर्‌ फेलाये; 
` पर भूखे ने भरम गमाया, 
फिर भी धक्के खाये! 
अब तुम किसको साध रहे हो , 
r चला गया है वह तो; 
पाप कर रही थी क्‍या कोई, 
_ कहो, सुनूं मैं यह तो? 
अधिकारों के दुरुपयोग का 
कौन कहाँ अधिकारी ? 
कुछ भी स्वत्व नहीं रखती क्या . 
अर्द्धांगिनी तुम्हारी ? 
मैं पुण्याथे जा रही थी, तुम w 
| पाप देख qè हा! 
और आप अवसर के वर को 
समे शाप लेख बैठे हा | 
जिसमें पशु-वध करते करते $ 
पता हृदय रा, 
वे मख मिटे, और हे ईश्‍वर ae 
इन्हीं बालकों - द्वारा ! 
स्वय स्वगं-फल वाली भी उस 
लोलुपता का लय हो ; 
कॅम हमारा क्षमता-मथ हो 


घम 
ता मय El bl, eGangotri 

जता | २५ 


किवा कठता नहीं पाप भी, 
.. जब तक रहे अधूरा; 
हो निषिद्ध भी सांग सिद्ध यह 
यज्ञ तुम्हारा प्रा ! 
नाचें - गावें सुरांगनाएंँ , 
आवें, इन्द्र पधारें ; ° 
मेरे आश्रय तो उपेन्द्र ही, 
तारे और न ati 
७ ब्रतियों की उन कुल स्त्रियों के 
प्रति अश्लील रहो तुम, 
फिर भी श्रोत्रिय-होत्री ठहरे , 
क्यों न सुशील रहो तुम? 
मैं भूखों को भोजन देने 
जाकर भी दुःशीला; 
'ललना तो छलना है, ओहो , ८ 
धन्य तुम्हारी लीला p | 
'हाय ! वधू ने क्या वर-विषयक 
एक वासना पाई ? 
'नहीं और कोई क्या उसका 
पिता, पुत्र .या भाई? 
नर के बाँटे क्या नारी की 
नग्न -मुति ही आई? 
"माँ, बेटी या बहिन हाय ! क्या 
$ संग बह लाई? x 

द्वापर 


Y श्याम-सलौने पर यदि सचमुच 
Aa मेरा मत ललचाया , 


तो फिर क्या होता है इससे , 
कहीं रहे यह काया ?/ 
द्र मधुप को भी पराग निज 
पहुंचा दिया कुसुम ने; 
हे वेइज्ञ, खेद ! इतना भी 
' भेद न जाना तुमने । 
"छेल-छोकड़ा' कहो उसे तुम 
प्रेम-वाद्य वह बजता ; 
जो जंसे भजता है उसको 
वह भी q भजता। 
अथवा तुम्हें दोष क्या, युग ही 
यह 'द्वापर संशय का, 
पर यदि अपना ध्यान हमें है, | 
तो कारण क्या भय का? 
हुआ वत्स-धेनुक्-त्रध से वे 
' ग्रो-घातक़ हत्यारे ? 
तुमशुशि,पशु-बलिपरही जिनके 
| सप्ततन्तु हैं सारे? 
वत्स न था वह बाघ और वह 
धेनुक था ख़र-दानव ; 
रोक-यज्ञ में ऐसी बलि दे 

विधृता 


रहे लोक की व्यथा, वेद की 

कथा कहो मुहँ धोकर ; 
किन्तु स्वय का माग गया है 

इसी नरक से होकर ! 
कोच आततायी अवध्य है, 

यह तो मुझे बताओ? 
शक्ति चाहिए किन्तु वहाँ, तुम 
| साहस यहाँ जताओ। 
हाँ, हाँ, गाली दो तुम उसको 

भला और वया दोगे? 
निन्दक सही, परन्तु अन्ततः 

तुम उसके ही होगे। 
aa उसीको तो गाते š 

धिक्‌ mk तुम्हारी, 
नहीं वेद तो खोज sita | 


हैं, बलिहारी ! 
नह वेद में नहीं मिला वह | 
तुम हो वेदज्ञानी 


किन्तु वेद का अन्त कहाँ है 
व्यान धरो कुछ ध्यानी! 
कुछ छन्दों तक ही परिमित क्या र 
उस अनन्त की ar? 


नित्य नित्य नूतन भावोंसे 

नित्य नई अपनी रचनाएं 

रचता है वह स्रष्टा ; 
देश-देश में, काल-काल में , 

ë मन्त्रों के द्रष्टा। 
कृष्ण अवैदिक ? और राम भी ? 
ठहरो, धीरज धारो, 
वेदवादरत, ठंडे जी से 
| सोचो और विचारो। 
श्रति-दर्शी ऋषि न थे हमारे 

दम्भी या अभिमानी, 
घोषित आप उन्होंने की थी 

नेति-नेति की वाणी। 
ओर न्यून वाल्मी कि-व्यास किस 

ऋचा-रचयिता ऋषि से ?-- 
युग युग भी परितृप्त रहेंगे | 

जिनकी अक्षय ,कृषि से । 
'पाप शान्त हो ! भला राम ने. 

सीता को कब्र त्यागा? 
"इसे यथार्थं मानता है जो, 

वह है अज्ञ- अभागा। 
-राम-नाम के नुप को छल कर , 


सुहृदय - सीतावर का, 
'घर लुटवाने में भी कर था 

विधृता 2 पट 
राम-कृष्ण का रूप कहाँ से 
“ देखे दृष्टि तुम्हारी ; 
इन्द्र-वरुण तक ही परिमित है ० 
यह श्रृति-सृष्टि तुम्हारी । 
फिर भी यही कहे जाती हें, 
मानो या भत मानो 
नीरस छान्दस,उसक्रवि-धनको 
| 'जान सको तो जानो। 
आगे - पीछे क्या देखोगे , | 
सम्मुख नहीं निरखते ; 
तुम क्रोधान्ध न हो जाते यों | 
कुछ विवेक यदि रखते । 
कर्मकाण्ड के इन भाण्डों में 
वह रस कहाँ धरा है, 
अविश्वास जब हाय ! तुम्हारे 
घट में आप भरा है। 
अविश्वास, हा ! अविश्वास ही 
नारी के प्रति नर का; 
नर के तो सौ दोष क्षमा हैं , 
स्वामी है वह घर का! 
उपजा किन्तु अविश्वासी नर : 
हाय! तुझीसे नारी! 
जाया होकर जननी भी है, 
ही पाप-पिटारी। 

आती नहीं अलख की लीला , 
कभी क्रिसी की लख में? 
अपमानिता सती भी तो थी 
मरी एक दिन मख Ñi 
डरो न द्विज दयनीय, रुद्र का 
गण न यहाँ आवेगा ; 
"वेहरभीजोविषनपीसक्रे, 
यह हरि पी जावेगा। 
“जाती हूँ, जाती हूँ अत्र मैं , | 
और नहीं. रुक सकती ; 
इस अन्याय-समक्ष, që मैं, | 
कभी नहीं झुक ES) 
किन्तु आयं-नारी, तेरा है 
केवल एक ठिकाना ; 
चल तू वहीं, जहाँ जाकर फिर 
नहीं लौउकर आना। 

बलराम 


उलटा लेट कुहनिर्यो के बल , 
धरे वेग पर Ag, 
कन्‌ कुञ्ज में आज अकेला , 
चिन्ता में है थोड़ी। 
सुबल विशाल, अंशु, ओजस्वी , 
वृषभ, वरूथप, आओ; 
यमुना-तट, वंट-तळे बैठकर 
-कुछ मेरी सुन जाओ। 

खेल-कद में ही न अरे, हम | 

सब अवसर खो देंगे; 
भावी जीवन के विचार भी 

कुछ निश्चित कर ॒ लेंगे । 
रखते हो तो दिखलाओ कुछ 

: आभा उगते तारे, 

ओज, तेज, साहस के दुलभ 

दिन हैं यही हमारे। 
जावेंगे अवश्य हम अपने 

प्रिय पितरों के पथ से; 
किन्तु चक्र तो नहीं फॅसेंगे , 

पूछेंगे निज रथ से। 
अपरिष्कृत संकीणें कहीं वह 

मागं न होने पावे; 
थल से जल में, जल से नभ में 

विस्तृत होता जावे । 
नहीं देखते थे क्या पूर्वज 

कहाँ काल- गति कैसी? 
होगी जहाँ अवस्था जैसी, 

वहाँ व्यवस्था वैसी । 
कहीं गतानुगतिका पर ही 

रंह सकंता उद्योगी? 
नये नये गीतों की' रचना 


उन्हीं स्वरों होगी | 

बलराम ३३ s. 


: पितर दहीं खाते थे खट्टा, : | 

खावे हम भी मीठा; . 
किन्तु बुसा-बासी खाने से, ; 

अच्छा टटका सीठा। 
और शकरा से मोदक ही ' 

बनते नहीं अकेले ; ° 
एक स्वादु के भेद असंख्यक , | 

सिद्ध करे सो ले ले] 
मुनियों को भी भ्रम सम्भव है 

असम्मान या इसमें? 
किन्तु एक भ्रम ऐसा भी है 

सवंनाश है जिसमें। 
जहाँ सपं की भ्रान्ति रज्जु में , 

वहाँ ` विनोद - वरण है; 
किन्तु सर्पं को रज्जु समझना , 

यह्‌ प्रत्कक्षः मरण है! 
वन्धन-कत्तेनार्थं पुरखों ने, | 

हमको सार दिया है; 
किन्तु साथ ही साथ उन्होंने , 

उसका भार दिया है। 
जितना उसे स्वच्छ रक्खोगे , 

उतनी घार RT, 
और नहीं तो धूल-छार ही 

अपने हाथ रहेगी। 

“भूमि पूर्वजों की है निश्‍चय , - 

कर्षण किन्तु तुम्हारा ; 
'इसीलिए तो था यथार्थ में 

उन सबका श्रम सारा। 
होंगे वे. कृतकृत्य तभी तो, 

तुम सपूत जब होगे; 
नित्य नये फल-फूलों वाली 

हरियाली भर दोगे। 
मिला हमें उपवन पुरखों का , 

यह सौभाग्य हमारा ; 
फल लेंगे या देंगे भी 

हम श्रम-जल की धारा ! 
“सिचन, रोपण, काट-छाँट से 
| हाथ Kasi हम, 
'झाड़ और झंखाइ छोड़ कर 

तो कया छोडंगे हम, 
जीणे वस्तुओं की ममता से 

घर ही घुडा होगा; 
अहा ! आज का कुसुम-हार भी 

कल का कूड़ा होगा। 
यदि मानस-गोमुखी हमारी 
| निरबधि नहीं ag, 
तो गतो में ही जीवन की 


_ पि 

एक स्मय जो ग्राह्य, दूसरे 

समय त्याज्य होता है; 
ऊष्मा में हिम के कम्बल का ° 

भार कौन ढोता है? 
सजल रूपणी: पुरवेया-सी 

खिडकी से आती है 
और सील-सी लोकालय में 

रूढि बेठ जाती है! 
रंग के छोंटे भी सुन्दर हूँ, 

पर होली के दिन के; 
वही रात में दीवाली की 

aa हैं गिन गिन के। 
'बन जाता है अशिव भयंकर ` 

कभी स्वयं शंकर भी; 
दुदिन कर देता है दिन को 

| असमय का जलघर भी। 

रहे व्यक्तियों . की . मर्यादा , 

नहीं शक्ति की सीमा; 
वेग रहे तो क्यों न बढो तुम , 

पड़ जाऊ मैं AMI 
पुरखे नदियाँ तरते थे तो 

तब है सिन्धु तरो तुम; 
अस्वाभाविक क्या यदि ऐसा 

साहस कभी करो तुम? 

पूर्वज थे पा गये वस्तुतः Š 

मुल - तत्व मत - माना ; 
किन्तु असंख्यक शाखाओं का 

है कुछ ठीक - ठिकाना ! 
नित्य नई बे फूट रही हैं 2) 52 7 
| आगे. भी फूटंगीं , 
भावी सन्ततियाँ भी सन्तत 

अभिनव रस लूटेगीं। 
यदि हादिक प्रस्ताव बुद्धि का 

अनुमोदन पा जावे, 
और समर्थक रहें प्राण, तो 

कत्‌ विरोधी? आवे! 
करने में तो मरने में भी 

है. कल्याण स्वयं ही, 
लोटो न तुम प्रमाण खोजने 

बनो प्रमाण स्वयं ही। 
पीछे पितर पृष्ठ - पोषक हैं x 

, पर भविष्य तो आगे; 

यदि अपना परिणाम न देखें , 

तो हम अन्ध-अभागे। 
वत्तमान, यह आयोजन है | 

निज भावी जीवन का; 
कुछ अतीत-संकेत मिले तो 

 सिन्नाहार-बिहारं उचित ही. | 
| समय समय के सारे; 
समय समय की वुद्धि भिन्न है 
भिन्न विचार ` इमारे। 
. समयाचार विभिन्न, भिन्न हूँ, ' | 
युग-घर्मो की qat? 
आक्ृति-प्रकृति विभिन्न समय को 
भिन्न क्यों न हों कृतियाँ ? 
- अपने युग -को हीन समझना | 
आत्महीनता | होगी ; 
सजग रहो, इससे दुर्बलता २ 
औरं ` 'दीनता होगी। 
'जिस युग में हम-हुए, वही तो a 
अपने लिए बड़ा है; 
अहा ! हमारे आगे कितना | 
mada पड़ा _ है। 
:हीन हो गया कारू कौन-सा ? 
(क्या घंन-मन्द्र नहीं अब ? 
सायंप्रात, रात-दिन, ऋतुएं | 
: या रवि-चन्द्र नहीं अब ? 
सावधान ! युग के अधर्म को 
हम Ia न समझे; 
"कर्म नहीं,हम पतित आप,यदि | 


r ` ममं न संमझ। 

वह अतीत पुरखों का युग था 

उसका क्या कहना हे? 
सुनो, किन्तु अपने ही युग में 

हम सबको रहना है। 
जन्मे हैं हम उसी भूमि पर 
” उसी वायु-मण्डल में; 
पर आगे की ओर हमारी 

वृद्ध - सिद्धि पल पल में।' 
विगत हुआ तो विगतों का युग , 

अपना तो प्रस्तुत है ;. 
कितना नव्य-भव्य तुम देखो , 

यह अपूव - अद्भत है। 
नये नये अध्याय खुले हैं 

नये पाठ Š कितने s: 
केसे काट-छाँट के कौशल , 

ओर ठाठ हैं कितने! 
बड़ा गोप-पद से क्या, तुम क्या 

'गोप गोपः = हते ?: 
ऐसे ही तो ऋषि रहते हैं. दी 

जसे तुम रहते हो।. 
मनुष्यत्व जन में ही रहता 

नहीं विशाल भवन में 
वह भी क्या दुलंभ है तुमको 

पुरखों के प्रतिरूप आप हम 

सम में और विषम में 
अधिष्ठातृ देवों के प्रति भी ° 

कृतज्ञता हो हममें। 
किन्तु कमं-कौशल से यदि हम 

अपना मुहं मोड़ेंगे , ० 
वरुण देव तो हमें बहाये 

बिना नहीं छोड़ेगे ? 
बन्धु, कहीं यह कह न बैठना-- 

“हाला पिये हली है! 
सुनो तात, मतवाले की भी , | 

यदि वह बात भली है। 
भय क्या सुरा पिये हो कोई , 

उसे सुरा न पिये हो, 
तो शुभ वह उस असुरापी से , 

` जो निज दम्भ किए हो। 

न हो एक उन्माद, एक धुन , 

एक लगन यदि जन में, 
तो उस अप्रमत्त को लेकर 

है क्या लाभ भुवन में? 
देख रहा है, समझ रहा है 

किन्तु नहीं कुछ करता , 
कमंभूमि का भाररूप वह; 

डब क्यों नहीं मरता। 

तुम AR अनुगामी, यह तो 
' मुझ पर प्यार तुम्हारा ; 
पर विरोध करने का पहले 
है अधिकार तुम्हारा । 
सोचो-समझो, मेरी बाते 
और उचित यदि मानो 
तो फिर तुम. उनके प्रतार का 
भार आप पर जानो, 
कर्मो की खेती है जगती 
जसी जिसने बोई; 
देवों का भी कर्म नियन्ता 
एक और ही कोई। 
ताप न हो तो अस्नि-देव की 
फिर क्या रही महत्ता? 
वे न होत्रियों के हितार्थ भी 
छोइंगे निज सत्ता! 
' जो देवों का भाग, उसे हम 
सादर उनको देंगे ; 
भौर ले सकेंगे जो उनसे 
इम कृतज्ञ हो Ti 
फिर भी दैवी बाघाएँ तो 
बाती हो रहती हैं; : 
मिल जलकर सम्पूण प्रजाए 

सह सक्रना ही तो सर्वोपरि , 

'इष्ट और बया भाई? 
व्यापक विपदा से ही हमने 

सद्ध - सम्पदा पाई । 
बीती तृणावतं की आँधी 

दावानल ` भी बीती > 
कौन कहे, अब नहीं आयगी . 

कोई धार अचीती ? 
अपने मरने-जीने को भी 

नियति-दृष्टि से देखें, 
तो निश्चय हम उसे प्राकृतिक 

परिवतंन ही लेखें। 
जहाँ आज गिरि कल गभीर जर, 

यह भी उसकी लीला; 
नित्य नई तब तो निज जगती 

जब परिवर्तेन - शीला | 
इन्द्र वृष्टि के अधिकारी हैं 

तो भागी हैं हम भी 
किन्तु शून्य को ही ताके तो 

जड़ हैं हम, जंगम ATI 
अम्बु अन्ततः उर्वी का ही, 

निश्चित वर्षण जिसका ; 


एक विभाजन मात्र व्योम का., 
तका ? 


पर आकर्षे 

अन्तरिक्ष के नहीं, किन्तु हम 
उस वसुधा के वासी, 
जिसके सरल-गंध-गुण के हैं , 
आप अमर आश्वासी ! 
धात्री वह गो-रूप-धारिणी , 
शस्य - शालिनी, धरणी ; 
लोक-पाछिनी वह भव भव की 
` भार - वाहिनी, भरणी | 
सवेसहा, क्षमा - क्षमता की, 
ममता की वह॒ प्रतिमा ; 
खुली गोद उसकी जो आवे , 
समता की वह प्रतिमा । 
हल ही आयुध रहे हलीका , 
काढ़े उसके काँटे ; 
हरी - भरी उवंरा रहे वह 
' तृण-तृण के भी बाँटे। 
अपने ब्रज की रज में ही तुम 
सब विभ्तियां पाओ ;. 
दूध पिओ अपनी गाओं का 
वीर - बळी वन जाओ | 
एक एक, सो सौ अन्यायी 
कंसो को ललकारो ;. 
अपनी पुण्य भूमि के ऊपर 

यही हमारे प्रमुख देवता , 
कभी न भूला इसको ; 
कहो दूसरा देव कौन है, 
आहुति दें हम जिसको ? 
नहीं एक आकाश - निवासी 
वह अधिदँवतपन तो; ” 
कंकर में भी शिव-शंकर हैं , 
गिरि š गोवद्धंन तो! 
पुरखे यज्ञ-याग करते थे, 
त्याग भाव था जिसमें; 
किन्तु आज के यज्ञ देख लो , 
शेष रहा क्या इनमें? 
दारुण हिसा और दम्भ ही 
दिखलाई पड़ते Ah 
तृष्णा बुझती नहीं, रुघिर के 
झरने-से झडते हैं! 
अपनी प्रवृत्तियों का पोषण 
मिष देवी-देवों M, 
अमृत नहीं, मृतक-पिण्डं है 
विष वह देवी - देवी का! 
राजस-भोग करें वे, जिनका _ 
साहस हो या बस हो ;. 
धर्मे सदा सात्विक है, चाहे. 
कभी तामस ai 

ब्राह्मण था या वृक वह, जिसने. 
दया न लज्जा सोची, 
हृदयवती गृहिणी हरिणी-सी | 
धर कर वहीं दबोची ! 
यही अभागा मन्त्र-जाल म 
स्वगं p कर लेगा? 
वेतरणी का चक्र-नक्र “क्या 
इसे ` “उबरने देगा ? 


इष्ट एक. हय-मेघ-हेतु थः 


व्यापक विजय. जहाँ पर, 
एक यूप से -बंधे पड़ हैं 
` सौ पशु-मेध वहाँ पर! 
स्वयं श्ुगाल हुए हम, फिर भी 
उच्च '  मनुज-कुलमानी 
यज्ञ-पुरुष को छोड़ हिस्न-पशु 
पूज रहे बलिदानी! 
यज्ञःवेदियाँ हूँ वे अथवा 
कौटिक - geat सारी ? 
व्यंजन नहीं, देव देखेंगे 
श्रद्धा - भक्ति तुम्हारी | 


कमर कया घतद धि-दुग्ध-शकरा 


a-a ओदन ही, 


श्रुति न विरोध करे तो समझो 

जिसको जब जो प्राप्य, उसीका 
| " वह ' नैवेद्य चढ़ावे ; 
निज रसना-रोलुपता कोई ° 

इस मिस से न बढ़ावे। 
नहीं तत्वतः कुछ भी मेरे 

आगे जीना - मरना , a 
किन्तु आत्मघाती होना है | 

घात किसीका करना! 
गो-डिज-द्वेषी कंस मूल ही 

मख का मेट रहा है; 
मैं कहता हूँ स्वयं काल को 

वह अब मेट रहा है। 
आज “गोप हम' यही गर्वे से 

तुमको कहता होगा; 
और आत्मबलि : देने को भी 

उद्यत रहना होगा। 
न्याय-धमे के लिए लडो तुम , 

ऋत-हित समझो-बूझो , 
अनय राज, निर्दय समाज से 

fia होकर जूझो। 
राजा स्वयं नियोज्य तुम्हारा , 

यदि तुम अटल प्रजा हो; 
धात्री नहीं, किन्तु बलिदात्री 

बस अन्यथा अजा हो! 

प्रस्तुत रहो, कृष्ण नूतन मख ` 
2 ह रचने ही वाला है, 
” अब निर्मम विद्रोह मोह प्रर 
मचने ही वाला है; 
रही चुनौती आज हमारी, 
अधिक क्या कहूं, यम को ? . 
नई सृष्टि के लिए प्रलय भी 
प्रेक्षणीय हो हमको ! 

अरे, पलट दी है. काया ही 
इस केशव ने काल की; ` 
विहारी, बलिहारी जय जय | 
गिरधारी-गोपाल की। 

` अति कर दी अच्युत ने आहा ! 


भर दी गति-मति और ही 
कर लेता है ठीक ठिकाना 

वह चाहे जिस ठोर ही। 
नागर-नटवर होकर भी 
८ हम सबका सिरमौर ही; 


हम हाथी -घोड़े हैं उनके 
agar उसकी पालकी ! 
बलिहारी, बलिहारी,जय जय 
गिरधारी--गोपाल को । 


हम भृग,वह मद, किन्तु अमर हैं 

हम उसके सम्बन्ध से; 
भागे भय के कीट आप ही 

उस गुण-धर के गन्ध से। 
गिरे असुर आ आकर कितने 

द्रोह - मोह बस - अन्ध -से ; 


तुलना हो सकती है उसकी 
| छाती से किस ढाल की! 
बलिहारी,बलिहारी जय जय 


द्वापर 

मुरली है अपुवं असि उसकी 
विजयी है वह प्रेम का; 
वह गो-धन का धनी, हाथ ë ° 
उस उदार का हेम का ; 
शिखि-शेखर को ध्यान सदाहे , 
सबके योग-क्षेम का।१ 


राधा fag, श्यामता हरि की 
š उसके विधु- भाल की! 
बलिहारी,वलिहा री, जय जय 
गिरधारी-गोपाल की । 


खेल उसीका, वही खिलाड़ी 
| और खिलौना भी वही; 
खेले उसके संग सदा हम, 
इष्ट हमें बस है यही। 
हार - जीत का निर्णय राधा 
करती रहे. सही - सही ; 


चिन्ता करे बलाय हमारी 
जगती के जंजाल की! 


वलिहारी,बलिहारी, जय जय 


— की ॥ 

415 द्वापर 


चोरों की है या विनोद के : 
धनियों की यह मंडली ? 
i घर का भद्र जहाँ भेदी है 
वहाँ किसीकी क्या चली। 
चढ़ जाने में कुशल और हम 
; कूद भागने में वली; 


रस की तो है भली 
सा भी ऊंची डाल को! 

'बलिहारी,वलिहा री, जय जय 
गिरधारी--गोपाल की । 


उस दिन वहीं हमें न मिला कुछ 

यज्ञ हो रहा था जहाँ; 
हिज न पसीजे, द्विजस्त्रियाँ ही 

बनी अन्नपुर्णा वहाँ। 
माँ की जाति किसी बच्चे को | 

भूखा देख सकी कहाँ? 


भेजा उनके निकट, सूझ थी 
यह किस बुद्धिविशाल की 
बलिहारी,बलिहा री, जय जय | 
गिरधारी-गोपा की 1 | 
y eGangotri x 

रबाल-बाल | 72 TAN ५ १ 
हाय ! एक द्विज ने दानव बन 
निज देवी को घर लिया; 
क्या चाण्डाल रूप धारण कर 
कुछ न हमें देने दिया! 
मरी वराकी, किन्नु मरण ने 
उसका मंगल ही किया; ` 


भागी हिसा और भीति वह | 
स्वयं इन्द्र के जाल की! ~] 
वलिहारी, बलिहारी जय जय à @ 3 x 


गिरधारी-गोपाल की। j E i : 

ki = Q 

उठा लिया सचमुच पहाड़ ही । S KI 

गौरवमय गोविद ने; PU 

'फूला इन्द्र और उसका रस ioe z ति 

पिया मुकुन्द - मिलिन्द ने ' = `: AF 

झलकाये कुछ कण हिम-से वस e १८ : 
उसके मुख-अरविन्द ने;} Ë ४ g 

ME 

m RES s s s 

T की दरियाँ थीं या innnan annn 

, पुरियाँ वे पाताल की 


बलिहारी, बलिहारी, जय जय | 
CC-0. umuke RAN NU ह. को... by eGangotri ५ i 
हि 





१२ 


लता 


इतना करके भी बस हँस कर 

यही कहा बलवीर ने-- 
(राधा जो न भरे नयनों में + 

प्रलय किया था नीर ने! 
किन्तु पुलक ही दी राधा के... 

कोमल कुसुम-शरीर ने; 


फिर्‌ भी तिरछी होकर उसने 
भृकुटी कुटिल-कराल को ! 
बलिहारी, बलिहारी, जय जय 
गिरधारी-गोपाल की । 


वह गरुडध्वज मत्स्य न था,जो 

चला बकासुर लीळने , 
अघ-अजगर से हमें बचाया 

उसी अलौकिक शील ने। 
विष ही झाड दिया कालिय का 

सहृदय सदय सलील ने; 


आग पिये था, इस पानी से 
हुई शान्त ही ज्वाल की ! 
बलिहारी, बलिहारी, जय जय 

खाल-बाल f | ५३ 


यमुना बह्म ले गई, पानी 
उतर गया सुरराज का; 
अन्त प्रलय का भी है आहा ! _ 
और वही दिन आज का। 
हरियाली ही हरियाली है, 
जब नव जन्म समाज का; „ 


अब फिर बजे चेन की वंशी 
उस माई के लाल की! 
वलिहारी,बलिहारी, जय जय 
गिरधारी-गोपाल की। 


निर्मेल - नीलाकाश हासमय 

चमके चन्द्र - विकास 
दमके कल-जल,गमके थल जल 

कोमल - कुसुम - सुवास 
लय से बंधा अराल-काल भी , 

डबे रासोल्लास में; 


t 


--८ 


घूमे भूमण्डल भी गति से 
सम भर कर स्वर-ताल की ! 
बलिहारी,बलिहारी, जय जय 


| गिरिधाऱी--गोपाल की | | 

नारद 


हरिःओम्‌, पर इसके आगे? 

शान्ति ? नहीं हो, शान्ति नहीं ! 
शान्ति अन्त में आप आयगी , 

व्यर्थ जन्म, जो क्रान्ति नहीं 1 
लोक एक नाटक है प्रभु का , 

शोक रहे या wa रहे, 
जिसमें अपना स्वांग सफल हो , 

यहाँ एक संघर्ष रहे। 

al पक 


नारद Ta 


वह तो «एक धल-कण में भी 
कहते हें अस्तित्व जिसे 
शुष्क पत्र-सा उडते जाना ° 
जीना कहते नहीं इसे। 
जीवन में भी जब जीवन हो , 
तब सजीवता है जन की ;.० 
नहीं प्रवाह मात्र में गति है 
उठे तरंगे भी मन की। 
अपने प्रभु का कान लगा जन 
विदित विनोद-विशारद मैं ;. 
पुत्रों से निश्चिन्त सदा को, 
` पितर-जनों का नारद kb | 
वृद्ध पिता का सुस्थिर यौवन , 
नहीं नहीं, चिर शेशव š ;. 
चिर चंचल, क्रीड़ा-कौतुकमय 
| और नित्य ही नवनव š L 
वादी संवादी स्वर लेकर, 
सीधा . सभी बजाते हैँ 
पर प्रतिवादी स्वर भी मेरी 
दीणा में बज जाते हैँ। 
बिना विवादी के विनोद क्या , 
_ बस प्रयोग सर्वत्र बडा ; 
बनें भैरवी भी मृदु-मधुरा , 
रहे कड़ा ४ 


माध्यम 

हापर 


५६ 
एक पुरुष को छोड़, प्रकृति की 
परवशता सब में हेरी, 
° चोरी न करे चोर, किन्तु क्या 
छोडेगा हेरा - PÅ? 
मुझे प्रणाम करे तो që भी 
८. शुभाशीष मुझसे पावे; 


पर यह अच्छा नहीं, धनाधिप 

जो सोता ही रह जावे। 
आह्वादों के साथ भले ही 

आवे क्यों न विषाद कहीं, 
मेरे इस वसुधा-क्रुटुम्ब में 

आ न जाय अवसाद कहीं। 
कौशल दिखला सकते हैं हम 

कठिनाई में पड़कर ही! 
बने विजेता और बढ़े, सो 

बाधाओं से लड़ कर ही; 
जिसमें पापी के पापों का 

घट झट से झट भर जावे; 
पृथ्वी और स्वयं पापी भी 

परित्राण चट पट पावे! 
कर देता हूँ यथाशक्ति कुछ 

योग उपस्थित मैं ऐसे ; 
कर दूं अन्तदंयादुष्टि से 
: देखा अनदेखा कँसे? 

नारद प्‌ 


विगड़े ,का सुधार करने से 

वढ़ कर कोई कार्य नहीं , 
क्या वाल्मीकि-समान व्यक्तिका x _ 

नारद ही आचार्य नहीं? 
किन्तु उसे उपदेश व्यर्थ है, 

जो विनाश से बाध्य हुआ ; 6 
IT मरण ही मंगल उसका , | 

जिसका रोग असाध्य हुआ ; 
अरे, आग भी कभी लगानी 

पड़ जाती है हमें यहाँ; 
कड़ा-कर्कंट ही न अन्यथा 

भर जावे फिर जहाँ-तहाँ । 
आग लगाकर हमीं दोड़ते 

पानी की झाड़ी को भी, 
कटा खेत जलता जलता जो | 

जला न दे बाड़ी को भी। 
पानी है तो बरसेगा ही 

है जो आग,- लगेगी ही 
जो समीर है सरसेगा ही 

है जो ज्योति; जगेगी ही । 
सीमा का वह इन्द्र अहा हा ! 

इस असीम के ही नीचे 


नारद तो ea जायगा , ha 
, पर क्या ये आँखें मीचे ! 

देख रहा हूँ चाल काल की , ८ 
मैं क्‍यों उसमें आप Ka? 
” भीतर से रोना आता है, 
बाहर से ही क्यों न हँस ? 
वह अलज्ज, जिसके हंसने में 
je कोई रोना छिपा न हो; 
हास भूल, परिहास फूल, उप- 
हास धूल, भुलो न अहो! 
जीवन खेल नहीं, अथवा यदि 
जीवन खेल नहीं तो फिर ? 
किन्तु खेल में भी तुलना का 
मिले न मेल कहीं तो फिर ? 
पड़ती रहे हमी पर दाई, 
यह भी कोई खेल भला? . 
संभल खिलाड़ी, आज तुझे मैं 
दौड़ने की ठान चला! 
देवि देवकी, एक वार फिर 
तुझ कष्ट करना होगा ; 
वही क्रूर का कारागह माँ | 
फिर तुझको भरना होगा । 
वेणु और ब्रजबालाओं में 
7 तेरा नटनागर भूला ; 
मुझे क्षमा कर, जाता हूँ मैं 


“कस - निकट फला फला । 

देवकी 


आधी रात जहाँ दिन में भी , 

वहाँ रात, फिर पूरी 
किसे ज्ञात है, कहाँ हमारे , 

फिरते दिन की दूरी? 
फिर भी किस निश्चिन्त भाव से 

सोते हो तुम स्वामी, 


वही जानता है इस जी की , | 
अन्तर्यामी ॥ 

<o द्वापर 


तब भी काल वीत जाता है , 
जब जुग-सा पल-छिन है ; 
” , जिससे हम जी जायें, हाय! वह 
मरना महा कठिन है। 
नाथ, कंस के हाथ उसी दिन 
यदि मैं मारी जाती; 
यह मरने से अधिक आपदा 
तो तुम पर क्यों आती? 
'दासी के पीछे दुख पर दुख 
सहना पड़ा तुम्हें है; 
'पुनरपि रुद्ध गुहा-से गृह में 
रहना पड़ा तुम्हें है। 
'पर क्या ही विश्वासी हो तुम 
जो अब भी ag: 
हे मेरे राजा, तथापि तुम 
वही अराजक बबन्दी | 
'बन्दी जो जीवित रह कर भी 
जीवन से वंचित है; 
'धन से, जन से और स्वयं जो 
निज तन से वंचित है । 
प्रखर चेतना, आह ! आग-सी 
जिसमें जाग रही है; 
फिर भी जड़ीभूत लक्कड-सा 


जकड़ा पड़ा, Tel हे l 

उसका घर, घिर जाय वायु भी 

यदि उसमें घुस जावे, 
टकरा कर पाषाण-भित्ति से a 

वही साँस फिर आवे। 
तब भी कहाँ कहाँ मन उसका 

फिरता मारा - मारा, 
किन्तु अन्त में उस तामस. की 

वही कुटी यह कारा | 
सूर्य-चन्द्र की झलक इसीसे 

उसे दिखाई जाती, 
gT उसके लिये नहीं वे , 

देखे वह अभिघाती । 
अभिघाती, सच्चा या झूठा s 

दोष लगा है उस पर, 
इसीलिए भय और साथ ही 

रोष जगा है उस पर। 
उसे मारना या मर मिटना , 

क्षण क्षण सूझ रहा है; 
तो भी तिल तिल मरता है वह , 

कण कण जूझ रहा है। 
उसके स्वजन बन्धु भी बाहर 

वेधे बँधे रह पाते; 
सबकी सुनते हैं, पर अपनी 


Ta कह पाते । 

आँखें और कान रहते वह 
नहीं देख - सुन सकता; 
बोल नहीं सकता मुहँ रहते , 
मन-मन गुन-जुन सकता । 
विछड़ा ही वह नहीं वर्ग से 
मृग-सा जाल-जडित है; 
नहीं तड़प भी पाता, यद्यपि 
भीतर भरी aa ë! 
केसे, कहाँ छूट कर जावे, 
आया है वह पकड़ा; 
इवास हृदय से; हृदय देह से , 
देहः 'निगड़ से जकड़ा ! 
आगे रुद्ध कक्ष, "असिधारा , 
प्रहरी, 'परिखा गहरी; 
किन्तु अन्त में निकल जायगा , 
वह मौजी, वह लहरी। 
जब पुकार होगी अदृश्य से 
अरे निकल आ, आ जा; 
जीता उसे मारने को तब 
रोक सकेगा राजा? 
राजा : प्रभो, यही राजा है 
तेरा प्रतिनिधि ? धिक्‌-घिक्‌ | 
वया इस राजा और प्रजा का 


| वही एक विधि ? fana ऱ्य 

देवकी 


धिक्‌ तुमको, तेरे राजा को 
वह है स्पेच्छाचारी ; 
_ अविचारी, अन्यायी, वर्वर , a 
केवल पशुवल - धारी । 
हाहाकार हमारा है सो 
उसका वजता बाजा {१ 
आँखें हैं तो देख अरे तू, 
i यही न . तेरा राजा? 
बोल सके तो बता, इसीने 
तेरी सत्ता पाई? 
न पावे तो इस नृशंस की 
सुन तू दुरित-दुहाई। 
धिक्‌ निरीह-निर्गुणता तेरी ! 
अरे, धधक उठ, भक हो; 
तू समर्थं - साकार देख कर 
यह मदान्ध भौंचक हो। 
अरी भूमि, तू आज कहाँ है, 
नहीं जानती यह मैं; 
रह, ले मेरी वाणी, 
बोल उठ. क्या कहें मैं! 
कहाँ गया हे राम, आज वह 
तेरा राज्य, अरे रे! 
मरेन, मारे गये अये ! वे 
मेरे ! 


A A 

६४ द्वापर 


बच्चे .. मेरे-मेरे बच्चे, : 
बोलूं मै कया Id, 
मेरा मन तो चिल्लाता है 
एक, di, छ-छ ! 
ओ हो, मृदुल मुकुल-से भी वे 
n मसल दिये इस खल ने; 
मांसपिण्ड, मवखन के लोंदे 
_ निगल लिये इस खल ने! 
उनमें क्या था? श्वास मात्र ही 
था बस आता - जाता ; 
ललित तंत्र-सा,चलित यंत्र-सा , 
फलित A-A भाता। 
किन्तु क्या न था उन वच्चों में ? 
रूप - रंग. थे रूरे , 
जीवन अदुरित हृदय विस्फूरित 
अंक अंकुरित पूरे । 
दृष्टि डाल जनने वालों को 
हनने वालों को भी, 
देखा नहीं उन्होंने पल भर : 
. वे हों चाहे जो भी । 
दिखा गये वे तो बस अपनी 
एक झलक ही हलकी ; 
प्रेम - वेर दोनों की सीमा > 

देवकी ६५ 


निष्फल मेरा प्रेम हो गया , 
वेर फला वैरी का; 
मेरा कुछ न चला, क्या चलता 
हाथ चला वैरी का। 
पर उनके अपराध बता दे 
कोई झूठे-सच्चे ? 
दोष यही उन निर्दोषो का-- ° 
| वे थे मेरे बच्चे। 
मेरे बच्चे, जैसे आये | 
चले गये वसे ही, 
क्यों आये, क्यों गये अरे, वे ` 
ऐसे के एसे ही? 
न तो यहाँ देखा न सुना कुछ , 
न कुछ कहा निज मुख से , 
रहे अपरचित ही अनीह वे 
इस भव के सुख-दुख से! 
हा भगवन्‌ ! हो गई व्यर्थं वह 
. प्रसव-वेदना सारी ; 
लेकर यह अनुभुति-चेतना 
कहाँ रहे यह नारी! 
उड़ता है छै टूक कलेजा , 
कर हैं. मेरे दो ही; 
किसे किसे थामू, तू ही कह, 
मेरे निर्मोही! 

मेरे बच्चे, भूमि भार थे ! 

ak कंस गौरव है? 

: 'तब तो इस धरती से अच्छा 

लाख गुना . रौरव है। 
ऐसे मीठे थे मेरे फल 

कंस खा गया कच्चे! 
कौन कहे, कंसे क्या होते, 

वच कर मेरे बच्चे? 
किन्तु नहीं, वे नहीं गये, ये 

अब भी यहीं बने हैं, 
जाते कंसे कहीं, अन्ततः | 

मेरे ही न जने ë! 
इस अँधियारे में दीपक-से 

ये क्या दमण रहे हैं? 
मुझे निरखते हुए नेत्र ये - 

कस चमक रहे हैं! 
अब तो बड़े हो गये आहा ! 

आओ मेरे हीरे ! 
किन्तु तुम्हारे तात सो रहे- 

उतरो धीरे धीरे । 
मेरे षम्मुख - कातिकेय, तुम 

3 घर कर घूमो; 

. आओ, अब तो तुम्हें चम लं | > 
और मुझे 

देवकी | ६७ 


पर अकःभी बन्धन में हूँ मैं , 

विवश, देख लो, बेटा; . 
और कंस उच्छुङ्खल अब भी ० 

सुख -शेया पर लेटा। 
जाओ मेरे पूत-प्रेत, तुम 

प्रथम उसे लग जाओ, ० 
सुख से सो न सक्रे वह देखो , 
' कर उसे जगाओ! 
“अरे, तनिक ठहरो, ठहरो तुम | 

अब भी छोटे छोटे 
उधर कंस के भाव हुए हैं 

पहले से भी _ खोटे। 
लो, मरवाया तुम्हें दुबारा ` 

हा! माँ होकर मैंने; 
फिर भी खोया, पाया था यह 

तुमको खोकर मैंने। 
यह कारा, यह अन्धकार, यह 

बन्धन, सभी ga, 
भूल गई, वह बात भूल कर 

अब मैं नहीं कहूँगी। 
स्वामी! स्वामी! उठो,हाय क्या 

सने सपना देखा! 
जगी-बुझी अपने प्रकाश की 

मुखी रेखा ! 

T द्वापर 
चौंको मत, पागल हूँ कंसे? , 
मुझको सभी स्मरण है, 
भूला उनका जन्म मुझे या 
भूला मुझे मरण है? 
वे तो चले गये, पर उनका 
घातक अब - भी बैठा; 
चलो, दिखा दूं, पुण्य गये पर 
पातक अब भी बैठा ? 
हाँ, हाँ धरलो, मुझे अक में 
भर छो मेरे भोगी! 
योगौ हो तुम, संयोगी भी. 
और तुम्ही उद्योगी | 
इसी कोख से जनती जाऊं 
उन्हें निरन्तर तब छौं, 
ध्वंस न कर दें कंस-राज्य वे 
मेरे जाये जब =l 
अथवा नहीं ठहर सकती Š, 
. मास दूर, नौ दिन भी; 
पड़े नहीं क्या मेरे मत्ये 
कुग्रह कुटिल कठिन भी? 
देखो, वही भाल यह मेरा , र 
अब यह क्या फुटेगा ? 
छोड़ो, छोड़ो द्वार-पटल यह 
अभी अभी. टटेगा! 

क्या कहते हो, जना जा चुका 

कंस - काल वह काला? 
काला, अहा ! वही तो मेरे 

अन्तर का उजयाला। 
घन-सा काला, जाग रही है 

जिसमें विद्युज्ज्वाला ; ” 
वह लीलामय मेरा लाला , 

हाँ, वह मेरा लाला। 
सुदुढु-भित्ति पर जब गवाक्ष से 

आभा आ पड़ती है, 
देखा करती हूँ मैं, उसकी 

छाँई-सी झडती है! 
लेखा करती हूँ Š मन मन , 

अब आया, तब आया; 
किन्तु कहाँ आया वह मेरा 

आशा - धन, कब आया? 
अरे, देख तु यहाँ रही यह, 

तेरी दुखिया मेया; 
बोल कहाँ तु कुँवर कन्हैया , 

मेरे राजा भैया! 
gi तनिक मैं भी वह मुरली , । 

देखू, दोहन तेरा; 
रहे न मुझको शंखनाद ही 

मेरे तात - चरण की, मेरे 
पति-दैवत की मेरी, 
मेरी जाति और ओ मेरी 
धरती माता, तेरी— 
यह बन्धन-बाधा अव कब तक ! 
नहीं अधिक अब देरी; 
भाई कंस, चेत जा तू भी, 
यह काले की फेरी! 
नाथ, उसीकी बात करो अब , 
gi ततिक मैं. मन से; 
वही मुक्ति देगा बस हमको 
इस दारुण -बन्धन Ñl 
अब अपमान छटने में भी 
| क्र कंस के द्वारा; 
मेरा छाल छड़ा न सके तो 
भली मुझे चिरकारा! 

उग्रसेन 


रानी--नहीं नहीं,हम-तुम क्या 
अब राजा -रानी हैं! 
` झूठ पद स्वीकार करें वे | 
जो मिथ्या मानी हैं। 
किन्तु प्रजा भी उसकी कंसे 
हम अपने को मानं,» 
संगिनि, हम दोनों अब क्या हैं । 

१७२ द्वापर 


फिर भी रहें पिता-माता हम , 

सुत न रहे R; 
वह भुला, हम भी भूलें तो 

किसको कौन ag? 
रहने दो आक्रोश आज यह, 

ओह! काल को देखो, 
अब भी वह अपना है, अपने 

मोह-जाल को देखो! 
धरा स्वयं दोषों ने उसको , 

तुम वया दोष धरोगी ! 
'शान्ति-पाठ ही करो, व्यर्थं क्यों 

उस पर रोष करोगी। 
'आज [वही दयनीय वस्तुतः , 

अक्षम चाहे हम हों, 
ag यदि निर्मम हुआ, कहो तो 

क्या हम भी निर्मम हों? 
'न दो उसे अभिशाप, अन्तत 

तुमने जिसे जना है; 
'स्वत्व मात्र लेकर ही तो वह 

राजा आज बना है। 
योग्य वयस्क व्यकि की थाती 

कोई उसे तः देवे , 
'तो उसका अधिकार, उसे वह 

` - उग्रसेन ७३ 

उसका>राज्य सौंप कर उसको 

यदि हम वन को जाते; 
तुम्हीं विचा रो,तो हम क्यों इस ? 

कारागृह में आते ? 
लोभ वस्तुतः रहा हमारा , 

क्षोभ वृथा हम मानें» 
नये कहाँ बेठे सोचो, यदि 

हटे न यहाँ पुराने? 
बात वस्तुतः है इतनी ही, 

कहता मेरा जी है- 
उसने आतुरता, तो हमने 

दीर्घसूत्रता की gl 
जहाँ उपेक्षा हुई काल की 

वह अकाल न हो क्यों? 
पल पल की तुम कुशल मनाओ , 

भनुज, कहीं न रहो क्यों? 
ओहो ! दैत्य जना है तुमने ! 

तुम यह क्या कहती हो? 
सुंघ करके फिर व्यर्थं प्रसव की 

पीड़ा क्यों सहती हो! 
देत्य - पिता होना भी अपना 
| मैं सहर्ष सह लेता- 
आज कहीं प्रह्लाद पुत्र ही | 


Panas ० 

७ द्वापर 


सच पूछो तो ऐसा अद्भुत 
अपना यह मानव टीक 
' कभी देव बन जाता है जो 
और कभी दानव ही।' 
मैं कहता हे, यदि मनुष्य ही | 
r वने मनुष्य हमारा, 
तो कट जाय देव-देत्यों का 
कलह-कलुष यह सारा । 
होते ही मर गया क्यों न वह! 
अरे, उसे जीने दो; 
अवसर दो, अवसर दो हे हर 
हरे! उसे जीने दो। 
अद्भुत बली, -विचित्र साहसी , 
हुआ न होगा ऐसा; 
जेसा करना उचित, करे यदि 
एक वार वह AMI 
पापी भी/न मरे, मर कर वह 
. हाय! कहाँ जावेगा? 
उलटा नया जन्म ले लेकर 
लौट यही आवेगा। 
तभी तुम्हारा त्राण, मुक्ति जब 
> स्वयं उसे मिल जावे; 
यही मनाओ, पंक-पंक में al 

भुजबळ का ही विश्वासी वह , 

सत्ता का साधक है। 
पर शिवहीन शक्ति का साधक ° 

बाधक ही बाधक है। 
दुष्कर करने में ही उसकी 

बृद्धि गवं करती ë n 
नग्न शक्ति शिव के ऊपर ही | 

उन्मद पद धरती है। 
दुलभ हे निश्रय वह, उसमें 

सहज शूरता जेसी; 
फिर भी एकाकिनी शूरता 

हाय! क्रूरता sii 
विफल वीरता किसी वीर की , 

यदि यह धीर नहीं है;. 
कीच मचेगी उस पानी में, 

जो गम्भीर नहीं है। 
उसकी निन्दा करें भले ही | 

पीछे निर्बल नर Ot, 
रह सकता है किन्तु उपेक्षा 

करके क्या ईश्वर भी! 

अपने लिये अन्त में इतना 

गर्व उसे निश्चय है n 


किन्तु हृदय में यही सोचकर 
मुझको भय--अति भय-है t: 

क्षमा करे उसको न तत्समा 
बहिन देवकी दीना, 
पर माँ होकर हो सकती हो 
तुम क्या ममता -हीना ? 
देख मुझे बन्धन में, तुमसे 
रहा नहीं यदि जाता; 
तो क्या उसका पिता नहीं मैं 
तुम ज्यों उसकी माता? 
कारागृह में हैं हम दोनों , 
` गिनो लाभ ही इसको, 
और नहीं तो बाहर रह कर 
| मुहँ दिखलाते किसको ? 
कुछ सुन पड़ता नहीं हमें अब ` 
कोई क्या कहता है? 
यह सुविधा भी सहज किसी की 
देव कहाँ सहता है? 
सहे भले ही हम यह बन्धन- 
॒ पीड़ा - ब्रीड़ा - दायक, 
किन्तु सहेगा इसे कहाँ तक 
x अपना मुक्ति-विधायक । 
मुझे दीखता है, फिर हमको | | 
५ बाहर जाना होगा, 
उठ जहाँ तक, इस जीवन का | 

वास झान्त-एकान्त हमारा , 
समय मनन-चिन्तन का, 
मंगल इससे अधिक और क्या ° 
| अब मुझ जेसे जन का? 
तदपि हाय ! औचित्य हीन यह , 
यही दुःख है मन Ño 
विधि से जो सहधमं, अवधि से 
वही कुकर्म भुवन में। 
तुम्हें क्रोध आता है रह रह, 
किन्तु मुझे तो रोना, 
ओर देव हँसता है उस पर, 
अव किससे क्या कहना? 
भय देकर ही कोई भव में 
यदि चिर जय पा सकता, 
तो नय और विनय की किसको 
होती आवश्यकता | 
जला जा रहा आप काठ-सा | 
अर्निरूप - धारी वह; 
भस्म मात्र ही होने को है 
उद्धत अविचारी वह। 
यदि वह भस्म रमा कर कोड oo 
कहीं साधु बन पाता , 
तो विभूति कह कर उसको भी 


e 
जाता ! 

ओ सत्ता-मदमत्त ! आज भी 
आँखें. खोल. अभागे! 


वह साम्राज्य-स्वप्न जाने दे , 
जाग, सत्य यह आगे। 


जो आतंक दिखाया तूने , 
° देख उसीको अब F; 


और टूटने को प्रस्तुत रह , 
लच न सके हाँ, जब तू, 

नियति कौन है ? एक नियन्ता 

में ही अपना आप ; 
कमं - भीरुओ का आकुंचन , 

एक मात्र यह पाप। 
धर्म एक, बस अग्नि-धर्म है , x 

जो आवे सो छार! 
जल भी उड़े बाष्प बन बन कर 

मल भी हो अंगार! 

फँक-फँक कर पर धरोगे न 

: धरती पर तुम g? 

५ “तो फिर हटो, भाड़ में जाओ, 
पाओ निज गति गुढ्‌। 

मैं निश्चिन्त Kau आगे, 
> पहने पादत्राण , 

बचें कीट-कंटक, यदि उनको 
प्रिय हैं अपने प्राण। 

बनता नहीं इंट-गारे से 
वह साम्राज्य विशाल; 

सुनो, चुने जाते हैं उसमें 
रुधिराप्लुत कंकाल ! 

लिखो भले उसकी भीतों पर 
दया -धर्म के चित्र; 

सदा भुलाते रहें जनों को 
जिनके चटुल चरित्र । 

देख कहीं दो बूँद नेत्र-जल 
तुम गल गये तुरन्त; 

जान लिया तो बस मिट्टी के 
पुतले हो तुम सन्त! 

ठीक अंक में पा सकती है 
कोई मृदुता-सूति ; 

किन्तु हृदय में एक कठिनता 
कमंठता की पूति। 

जितने भी बन्धन हैं, वे सत्र 
अबलों के ही "अर्थं ; 2 
बन्धन बन्धन ही हैं, तोड़ो ,. 
यदि तुम सबल समर्थ। 
ठहर ब्रह्मवादी, . बकता है , 
q व्या ' अब्रह्मण्य ? 
तेरा. ब्रह्म और तू दोनों 
सेरे निकट नगण्य । 
अटल एक ही न्याय जयत में , 
वह्‌ छे मत्स्यन्याय ; 
और एक ही असमर्थो का 
है बसई मरण उपाय। 
चुप रह, भावि बुद्ध के बच्चे ! . 
ले त्‌ अपगी बाट? 
नागर बन कर भी क्या तूने 
छोड़ी वन को चाट? 
में हूँ अहंब्रह्म-विश्वासी , 
परत्रह्म Š कोन £ 
नर ही नारायण है, नर मैं; 
सुनो इसे अव Mi 
भाग्यवान भगवान आप मैं, | 
सब हों मेरे भक्त ;. 
' नियम मानते Š {अशक्त ही , 

बढ़ा बढ़ा कर जन्म जन्म में, 
मैं मन के संस्कार, 


कर सकता क्या नहीं एक दिन 
अग-जग प्र धकार ? 
कया कर सकता नहीं आप मैं ? 
° मेरा कर्ता कौन ? 


कोई सिद्धि, जिसे मैं चाह, 
| . उसका हर्त्ता कौन ? 
साँप न जाय न लाठी टूटे , 
` बुरी नहीं यह रीति; 
किन्तु कापुरुषता है फिर भी , 
कृटनीति क्या नीति; 
टूट जाय टूटे जो लाठी, 
बने रहें भुजदण्ड ; 
देखे मुझे लपेट नाग भी, 
करूं शुण्ड सौ खण्ड । 
कलाकार था वह, जिसने की 
नग्न रूप की सृष्टि; 
किन्तु नग्नता पर ही पहले 
पड़ी सत्य क दृष्टि ! 
कुछ भी गोपन रहे न मुझको 
देख॑ सब प्रत्यक्ष ; 
झीना भी आवरण न खखे , 

कंस | ८३ 

कहने भर के लिए एक मिस | 

ले रखना है ठीक; ° 
बने प्रकृति - पन्थी .नंगे भी 

नाचो तुम निर्भीक । 
सबका यहाँ समर्थन देखा, 

सबका यहीं विरोध । 
पियो मोद से, बना रहे बस 

तुमको मेरा बोध। 
बाधक और वृद्ध हो तुम तो 

बद्ध रहो चुपचाप; 
रहो भले ही फिर तुम मेरे . 

बहनोई या वाप! 
अरी देवकी, क्यों फिरती है 

1 मेरे आगे दीन ? 

राजा का आत्मीय कौन है , 

जो हे आज्ञाधीन । 
श्रीफळ फोड़ फोड़ कर कितने 

बलि देते हैं लोग; 
कुछ शिशुओं के सिर की बलि दे 

साधा मैंने. योग। 
मैं शिशुपाल नहीं, सोचें वे , 

सिहरें जिनके गात्र; 
जरासन्ध का जामाता Š, 

जैसे फल वैसे ही सिर भी 
~ 'काट'' सके सो धार; 
पुण्य-पाप क्या है, पौरुष ही 
एक मात्र É सार । 
„ रोया करें क्यों न किन्नर-क्रवि 
| कह कर मुझे नृशंस; 
किन्तु अपौरुषेय क्या उनका ,' | 
यदि अमानुषिक कंस? 
तुम विश्वास करो तो कोई 
क्यों न करेगा घात ! 
दिखला दी वसुदेव-देवकी 
दोनों ने यह वात | 
घसी दया बन कर दुवलता , 
हट दुर्वलते दूर्‌ ; 
कंस बली है, कहे भले ही 
कोई उसको क्रूर । 
फिर भी इसे मानता हूँ, 
भय का नाम परोक्ष; 
वे शिशु फिरन जिये,पाकर भी 
मेरे हाथों मोक्ष । 
वे मेरे देखे, पर ओहो! 
उनकी आकृति आज : 


धूमकेतु में पलट गया क्या E 

सर्प - रूप धर क्लिन्न केंचुए 
` करते हैं फुद्धार ; 
अथवा ये झंझा के झोंके 
भरते Š हुङ्कार । 
दीप-शिखा बढ़ बुझी अचानक , | 
यह कसा उत्पात? 
क्या सचमुच मैं सिहर उठा हूँ , 
| यह लज्जा की adi 
आवे, आवे, जो चाहे सो 
दिखलावे. निज नाच; 
बेठा हँ मैं आप तिमिर में 
बन कर प्रेत-पिशाच । 
जाओ बच्चो, तुम अनन्त में, 
| विचरो, यही विवेक ; 
देख उसको जो तुममें से 
| बच निकला है एक। 
सुना, किशोर मात्र है केशव 
सम्मुख नहीं परन्तु; 
तभी जान पड़ता है मुझको 
एक वडा-सा Tgl 
धिक्‌,फिर भी क्या चौंक गया में | 
ढीला. पड़ा किरीट! 
अच्छा .देखें क्यों न बुला कर 
कैसा. है .ब्रह कीट। 


s 

25 | द्वापर 
यह धन गरजा, हाँ, समुचित है ह, 
इसका तजन - नाद, 
š सचमुच मैं कर गया उपेक्षा , 
मुझसे हुआ प्रमाद । 
और इसीसे वासुदेव बच 
बड़ा हो गया आज; 
भीति न जगती हो, पर मुझको 
लगती है यह लाज। 
धर वेठा वह मोरमुकुट भी 
शासन - दण्ड सुत्रेण ; 
नारद का कहना है-भेरी | 
वीणा है वसु रेणु। 
कहते हैं, कुछ चमत्कार भी 
दिखलाता है कृष्ण, 
उसका मरणामृत पीने को , 
मैं भी आज सतृष्ण। 
धड़कन नहीं, चला है मेरे 
भीतर एक प्रवाह ; 
यह क्या,यह क्या,चमकी चपला-- 
अम्बक की असि आह! 
भित्ति-चित्र भी चलते-से क्या 
दीख गये क्षण काल! 
द्वापर ही द्वापर है मेरे 
चारों ओर अराल । 

अरे, कौन है? बुला शीघ्र ही , 
आवे वह अक्रर ; 
कह दे, बाहर जाना होगा , 5 
पर थोड़ी ही RI 
श्रम हो, भय हो, अप्रत्यय हो , 
संशय, अनृत, यथार्थ, 
जो भी हो, आ जावे खुलकर 
देखे फिर पुरुषार्थ L 

अक्रर 


नहीं मनोरथ के कुरंग ही, 
रथ-तुरंर भी भटके; 
पर मरीचिका में लटके या 
इस मधुवन में अटके ? 
आ पहुंचा वृन्दावनं यह मैं ; 
| क्या ही पुण्य-प्रभा है; 
घाम यही यमुना रानी का, | 
मथुरा राज - सभा है। 

अक्रूर 5९ 
` इयाम समाया कालिन्दी में Sa 

RN या- उसमें कालिन्दी ? — 
वेळा ने जिसके माथे पर 

दी सेंदुर. की बिन्दी । 
कौन कर रहा है वह कलकल 

डाल उसे हलचल में? 
यौवन-शिशु ही मचल रहा है ° 

चंचल -जल- अंचल में ! 
बँधी-बँधी थी; मुक्ति पा गई 

ष्टि हेरे प्रास्तर में; 

अन्तर में एकान्त भाव भर 

आता है पल भर में। 
उस एकान्त भाव के भी ये 

शान्ति कुञ्ज शुरमुट हैं 
सजल कान्ति के नीलकमल-से 

बाँचे सुख-सम्पुट ë! 
जहाँ अकृत्रिम शुद्ध-वायु-गति- 

Tan - मदमाती ; 
नहीं लक्ष्य में, अनुभव में ही 

ईइवर-सी है आती; 
मैं तो. आज कृतार्थं हो गया , 

नई पुलक यह पाके; 
भूमि-भूमि का गुण विशेष है | 

देखे कोई, आके। 

छापरः 


क्या जाने, क्या देख यहाँ पर 
यह) औत्सुक्य उमड़ता-- | 
मानो अभी किसी झुरमुट से 
वह है निकला पड़ता । 
सखा साथ में वेण हाथ में, 
ग्रीवा मै वनमाला; 
केकि-किरीट, पीत-पट-भूषित , 
रज-रूषित लटवाला | 
द्विज-गण शान्ति-पाठ करते हैं , 
द्रम कुसुमाञ्जलि धारे; 
खड़ी दिग्वधू, लिए हेम-घट ,' 
_ _ अपना तन-मन वारे! 
हुआ प्रफुल्लित सुख से मानो 
दिन भी. जाते-जाते; 
गायो के काँचल, माँओ के 
र आँचल उमगे आते । 
देखो जिधर उधर ही भू पर 
फूल रही हरियाली; 
पर, नागर नर छीटेगा ही 
यहाँ रुधिर की लाली! 
प्रकृति-पुरुष की वत्सलता की | | 
गद्गद्‌ नदी बही az, 
नरव्याप्र की रक्त पिपासा 
फिर भी बनी वही वह ! 

अक्रूर ९१: 
'सिह कहीं चारा चरते हैं ?' 
` दपे पाप का कसा? 
जीव, न जाने,मिला मुझे फल 
(किस कुशाप का ऐसा । 
जी सकते हैं देख, सर्पं भी, 
होकर पवनाहारी ! 
पर उनमें भी द्वेष-दम्भ है, : 
| विष, ` तेरी बलिहारी । 
पशु -पंछी अज्ञानी ठहरे, 
लगे, जो लगे करने; 
किन्तु ज्ञान पाकर भी उसका | 
किया निरादर नर ने। 
धरती पर जोः पैर न धरते, 
मिले धूल में वे A, 
उछले बहुत, परन्तु अन्त में 
थे अकूल में वे भी। 
सौ से सवल, तथापि एक से , 
तुम भी अवल पड़ोगे ; 
होगा क्या परिणाम, सोच लो , 
यदि तुम यहाँ लड़ोगे । 
तुम निर्माण नहीं कर सकते , 
फिर क्यों नाश करोगे! 
जीने देकर जियो, मार कर 
क्या तुम नहीं मरोगे £ 

बनो अग्निशर्मा - वर्मा. तुम , 

सुनो किन्तु अभिमानी, 
जो है आग, आग ही है वह , 

'पानी है सो पानी। 
कितना ही उष्णत्व क्यों न दे, | 

उफना दें हम जल को, 
(किन्तु बुझा देगा स्वभाव से 

शीतल सलिल अनल को। 
मार्मिक धर्म समीर-धर्म है, | 
सभी साँस ले जिसमें; 
मृदुता और प्रबलता दोनों x 

एक साथ हैं इसमें। 
किन्तु स्वयं तुम शुद्ध नहीं तो , 
| कोई धमं तुम्हारा; 
कितना ही प्रबुद्ध हो, कलुषित 

है सारा का सारा। 
कसराज कुछ कहें, प्रथम ही 

aa गये वे भय से; 


शिशुओं ने ही उन्हें हराया , 


केवल निज संशय से। 
वीर-वली थे, तो उन सबको | 
आप अभय देते बे; 


शत्रु एक उनका जो होता | 


उसे समझ लेते वे। 


द्वापर 





भागिनेय से अपना मरना , 
सत्य उन्होंने माना; + 
तो फिर सत्य अनृत क्यों होगा , | 

इसे क्यों. नहीं जाना? 
किसी दृष्टि से भी न उचित था ८ 

बच्चों का' वध करना ;, 
वैरी के हाथों मरने से 

भला बन्धु से मरना। 
वया कर सका परिश्रम उनका ? 

कुफल पाप ही उसका; 
टल जावे तो मरण नहीं वह , 

वरण आप ही. उसका । 
भावी नहीं, न आठे यदि वह 

करने को मनचाहा ; 
भेजा गया स्वयं यह उलटा 

स्वागतार्थ मैं आहा! 
प्हूले ही अनुमान मुझे था, . 

आज स्वय दख्‌गा , 
कैसे कहूँ, देखकर उसको n 

भाग्य नहीं | NI i 
वारी जाय न जाय भले ही 

सारी सृष्टि उसी R, 


लगी सतृष्ण देवकी की वह 

म्यह मयूर ऊँचा मुख करके 
“कौन, कहाँ” कह बोला ; 
अरे, बताउँ मैं क्या तुझको , 
१ नाच उठा तु भोला। 
तेरा घनश्याम - घत हरने 
पवन-दूत बन आया; 
काम क्रूर, अक्रूर नाम है, 
वंचक बना बनाया ! 
हाय ! Taat कल गायें , 
माताएँ रोवेंगी ; 
वृन्दावन की विपिन-देवियाँ 
सुध कर सुध खोवेंगी। 
“बोळ सकेगी बाष्प-वेग-बस 
क्या कोई agar? 
चला जायगा खिजा खिजाकर 
| उन्हे रिझाने वाला । 
कब लोटेगा ? कौन कहे यह , 
फिर भी यह प्रत्यय है; 
“उसके छिये नहीं भय कोई, 
निश्‍चय जय ही जय है। 
अथवा लोटेगा तो तब वह 
जब जाने पावेगा ? 


“अब तक नयनों में था, पर अब 


द्वापर 

नन्द 


नन्द लौट आया मथुरा से, | 
हे ईश्वर, क्या लेकर? 
यह सन्तोष--दिबकी का वह T 
कोष उसी को देकर। 
नहीं नहीं, दे सका कहाँ यह 


तब तो तम तकना पड़ता हैं च्य 


ज्यों “जन ° | 

यह गोकुळ का 'योंड़ा, गाड़ी 
खड़ी क्यों रहे, जावे; 
मेरी बाट यशोदा की टुक 
आशा को अटकावे। 
दिन जाने पर भी कुछ क्षण तक 
अरुणाभा रहती है; 
और एक आश्रय लेने का 
यात्रा से कहती gi 
तब तक में भी तनिक अक्रेला 
| रह कर जी भर रो ल। 


मानस के जल से मुख घोलं , 


कटि कस प्रस्तुत हो लू । 

श्याम नहीं तो तनिक श्यामता 
सर्व्या में आ जावे, 

ठीक किसीको यह जन, कोई 
इसको देख न पावे। 

अयि सन्ध्ये, ले जा यह सोना , 
तमसा टूट' पड़ेगी, 

नहीं फिरा वह रत्न, आज तू 
' कह क्या यहाँ जड़ेगी ? 

लोटा नहीं सरोज, Iga, | 

| रख फिर भी संपुट तू; 

तब तक उसका स्त्रप्त देखकर 

शुन्य-गगन, तेरी गोदी को 

अभी इन्दु भर देगा; z 
पर मेरी जीवन -सन्ध्या का 

तिमिर कौन हर लेगा? 
कौन हूक उठ रही न जाने 

यह मेरे गोकुल से; 
उतरूँगा क्या पार हाय ! में 

इसी ya के पुल से! 
आ गोधूलि, तुझे लूंगा में 

अब भी इन पलकों पर; 
किन्तु न बैठ सकेगी अव तू 

उड़ कर उन अलकों RI 
तनिक आड़ में हो जाऊ मैं , 

इस TS में झुक कर, 
ताक रहीं बाँ बाँ कर गाये 

इधर-उधर, रुक रुक कर । 
वत्सों के पीने भी ये 

द्ध चढ़ा लेती थीं, 
और हाय ! मेरे मोहन का 

भाजन भर देती ll 


| गई यशोदा की बेटी तो i 
क्या उसके विनियम मे; 


नन्द आज भी दे सकता है 
में? 


उसके 

द्वापर 
बची विश्व की थाती; 


उतरा भार मही माता का , 
मरा कंस कुल-घाती । 


गोकुल की रक्षा कर उसको 


qa गोलोक मिला . है; 
घन्य मुझे गद्गद करके ही | 

उसका शोक मिला 
रोने लगी देवकी दुखिया 

जब वह मुझसे भेटी-- 
“बेटा कसे लू लोटाये 

विना तुम्हारी बेटी?" 
मैं भी रोने लगा देखकर 

उसको a वाधा-- 
“ga, शान्त हों, ब्रज में बेठी 

मेरी बेटी राधा U 
किन्तु वस्तुतः मैं बेटी की 
| आज बिदा कर आया ; 
पुत्न-रूप में ही राधा को 

यहाँ नन्द ने पाया। 
हा ! तथापि ag दिखलाऊंगा 

केसे उसे यहाँ सैं? 
गया खेल ही विगड खिलौना 

लेने गथा जहाँ मैं! 


À 


छ्‌ । 


CC-0. Mumukshu Bhawan Varanasi Collection. Digitized by eGangotri 





UW NE OO क्क» अ अक Tania 
हक 





९९ 


भहराती डोलेंगी गायें 
बछड़ों से भी बिचकी ; 
युवक कहाँ उत्साहित होंगे 1 
लेने को अब मिचकी ? 
आ बेठंगे वृद्ध पौर में 
बालक नहीं जुड़ेंगे ; « 
उस विस्तृत आँगन के ऊपर | 
केवल काग उड़ेंगे ! 
हाय ! उलहना लाकर हमसे 
अव कोई न लड़ेगा ; 
मिसरा तो चींटियाँ चुगगीं , 
माखन किन्तु सड़ेगा। 
छिपा यशोदा के आँचल में 
राधा का मुख होगा; 
फिर भी हरि को दुःख न हो कुछ , 
हमें यही सुख होगा । 
मिलो शावकों से विहग, उड़ | 
| निज निज कोटर जाओ ; 
मुझसे न कहो-“निशा निकट है , a 
तुम भी तो घर जाआ। 
यद्यपि मेरा हरि सुख-पूर्वंक 
बैठा राज-भवन में, 
फिर भी मेरे लिए आज क्या š 
है मेरे pm में ? 

१०० | द्वापर 
हे मधुवन के -पवन, न पूछे 
: कोई मुझसे आकर, 
कह दे तू ही आज कृपाकर 
सबसे. यह जा जाकर -- 
नहीं किसीका, नहीं किसीका , 
वह मेरा, वह मेरा; 
केवल गोकुळ ही उसका घर , 
और जहाँ है mı 
फिर भी मेरा गोकुल, मेरा 
वृन्दावन अब जना ; 
मेरा यमुना-तट बंशीवट , 
दूर-निकट सब सूना। 
मूक-स्तव्ध सजनता मेरी, 
कलकल - विकल विजनता ; 
एक तीसरा थल होता तो 
मेरा रहता बनता! 
कहते हूँ. इसकी या उसको 
किसी एक को चुन छो; 
पर मेरा यह वहीं जहाँ वह , 
सभी देख Am लो। 
मेरे आशा-कुञ्ज, न सखो , 
उसे कहाँ लाऊंगा! 
उसने मुझसे यही कहा है, 


te v ir 

कुब्जा 


कंसराज के लिए ले चली 

फूल और चन्दन मैं, 
पहुँच पाश्वै से बोला पथ में- 

“शुभे, ` नन्दनन्दन में। 
किसके लिए लिये जाती हो 

तुम पूजा की थाली ?” 


यह कहकर क्या जाने, कैसे 
मुसकाया वनमाली। 

, रवि-शशि लटके रहें शुन्य मै, « ' 
उसमें सार भरा था; 
° धन्य, धरा ने ही उस धन का 
गौरव - भार धरा था। 
अथवा अपने पेरों पर ही 
0 खड़ा आप वहू नर-वर ; 
वची रसातल जाने से यह 
धरा वही पद घर कर। 
कसी क्षीण कटि, पीन वक्ष था , 
कच कंधरा ढके थे; 
aya के उत्तरीय में 
चित्रित रत्न टके थे। 
दुगुने-से दो भूज विशाल थे 
Una छीलते - छिलते ; 
गंड-द्युति-मण्डल से मण्डित 
द्यति-कुण्डलड थे Redi 
चिबुक देख फिर चरण चूमने 
चला चित्त चिर चेरा; 
वे दो ओठ न थे, राधे, था 
एक oper उर तेरा! 
फिर भी उसके दन्त-हास में 
मोती खो जावेंगे ; 
उस नासा को निरख कुटिल भी 
१ सीधे हो जावेंगे । 

। देख लिया मैंने naw 
| % उस मुख की झाँकी; 
| वृद्ध न होकर बाल बनी थी | 
| पल्ट प्रौढ्ता बाँकी । 
उन काली आँखों में केसी 

उजळली दृष्टि निहारी ; - 
जान पड़ा ब्रज-कुञ्ज-विहारी - 

मुझको विश्व विहारी! 
इयाम-रूप, हो न हो राम ही 

पुनः आप आया वह्‌; 
पर इस कंसपुरी में भी क्यों 

नहीं चाप लाया ' वह! 
हृदय सशंक हुआ पर आहा ! 

वंक ya तीखी , 
निज विलास में विश्व नचाती 

वंशीधर की दीखी। 
मेरे मन की मूर्ति ढली थी 

उसके साचे में वह; 
खेल रहा था नारायण ही 

नर के ca में ag! 
मोर-पंख भी मुकुट बना था 

उसके अपनाने से; 
सिह पुरुष बन जाय हाय !'वह | 

पीताम्बर पाने E 


CC-0. Mumukshu Bhawan Varanasi Collection. Digitized by eGangotri 








३०४ ALEX 


a e” 
P S क a f 


पड़ी तरल यमुना तरंगिणी 
घनी खड़ी हो ' जावे, | 
तो उस भंग-भंगिमा का कुछ 
रंग -ढंग वह पावे । 
वह सजीव रचना थी युग की 
पल मै आकर झलकी; 
° नहीं समाई जड़ - जंगम में 
छवि उसकी जो छलकी। 
काम रूप-धारी वह जलधर 
जगमग ज्योतिर्मय था; 
ःधन होकर भी सहृदय था वह ; 
निर्भय किन्तु सदय था। 
` 'ललित-गभी र तदपि चंचल-सा 
वह विस्फूति- भरा था; 
मुतिमन्त भव - भद्र WAAT 
इथामल हरा हरा था। 
राधा ने पहनाया होगा 
वह रज - ककण उसको ; 
और मिल चुकी थी जय निश्चय 
वहीं उसी क्षण उसको। 
ब्रजरानी के विजयी वर के 
धरे चरण ही चेरी; 
पर अपने अतिरिक्त भेंट क्या 
हो सकती है मेरी? 

देखा मैंने, देव आज ही 
“मेरे आगे आया; 
अब तक दानव-पूजन में ही 
मैंने जन्म गँवाया । 
मैं ऊंची न हो सकी फिर भी 
हिलते हाथ बढ़ाये ; 
माथे पर चन्दन, चरणों पर 
मैंने फुल चढाये । 
बायें कर से सिर सँभाल कर 
धर दायें से ठोढी, 
किया मुझे उत्कषित उसने , 
शक्ति लगा कर थोड़ी। 
देख पैर उठते, चरणों से , 
हस कर उन्हें दबाया; 
मैं उठ गई और कूबड़ का 
मैंने पता + पाया! 
चमक गई बिजली-सी भीतर ; 
नस-नस चौंक पड़ी थी; 
तनी, जन्म की कुब्जा क्षण में 
सरला बनी खड़ी थी। 
"चिबुक हिलाकर छोड़ मुझे फिर 
मायावी मुसकाथा ; 
हुआ नया प्रियस्पन्दन उर में, 
पलट गई यह काया । 


3 

मैं ही नहीं, सृष्टि हीसारी, « 
पलट गई थी पल में; 
z उतर इन्द्र का नन्दन वन-सा 
छाया था भूतल में। 
इस भव में रस और भाग था | 
० मेरा भी उस रस में; 
छुटे स्रोत, साथ ही शतदल 
फूटे इस मानस HI 
सत्य हुआ मैँ देख रही थी 
अनदेखे सपने को ;. 
आत्म-ग्लानि छोड़कर मैंने 
देखा तब अपने को। 
“अब फिर कभी मिलंगा कहकर 
हसता. चला गया वह; 
ज्यों ज्यों दूर गया, मानस में 
घंसता चला गया वह! 
धरती ही देखी थी मैंने , 
| पृष्ठ-भार से झुक कर ;, 
š अब ऊंची ग्रीवा कर सीधे 
देखा नभ रुक रुक कर L 
ओ हो! वही सुनील वर्णं था 
उसी मदन - मोहन का ;. 
एक पक्षिणी - तुल्य ठौर ही 
बहुत वहाँ इस जन का | 

हरा - भरा भूतल भी ऐसा 
देखा मैंने कब था; 
शस्यश्यामल वर्ण वहाँ भी 
उसी श्याम का अब था। 
अहा ! उसीमें एक कुसुम-सा 
यह जन भी खिल जावे; 
मुझे और कुछ नहीं चाहिए , 
बस इतना मिल जावे। 
देखा मैंने, रंगा उसीके 
रंग में निर्मल जल है; 
अनल उसीकी आभा धारे, 
अनिल गंध-गति-बल है। 
एक तरंग, एक चिनगारी, 
एक साँस मैं उसकी; 
बजे वेणु उस नट नागर की , 
एक साँस में उसको! 
मेरा तत्व-तत्व तन्मय था, 
किसे कंस का भय था! 
लौट पड़ी मैं घर वैसी ही , 
| जन जन को विस्मय था" 
| किन्तु मुझे fasia अभीष्ट था 
| चिन्तनाथ कुछ मन के; 
: अपने को भी देख सकी थी 
मैं क्या विम्बित बन के । 

लेने नहीं, राज्य देने ही 

बह विक्रान्त चला ' चा; 
कंस मरा, पर उग्रसेन का 

फिर भी भाग्य भला था। 
रोता देख वृद्ध नूप को वह 

बोला-“नाना ! नाना ! ” 
"मिल वसुदेव-देवकी ने भी 

भर पाया मनमाना। 
आने की न आप कंहता तो 

कुब्जा क्या राधा थी; 
मैं तो चेरी थी, जाने में 

_ मुझे कौन बाधा थी? 

'किन्तु आज आकुल है वन में 

जेसी वह ब्रजरानी ; 
दासी ने घर 42 उसकी 

ममं - वेदना जानी । 
'अथवा एक परस में ही जब 

तरस रही मैं इतनी; 
'होगी विकल न जाने तब वह 

सदा - संगिनी कितनी ? 
'होती हाय ! आज कुब्जा ही 

यदि राधा की दूती; 
जाकर शरण इसी मिस तो वे | 

अरुण चरण तो छूती। 


CC-0. Mumukshu Bhawan Varanasi Collection. Digitized by eGangotri 





DS. If wba आह sj 


| 
g 
A 


कुब्जा 


| १०९. 
कल्प हुआ यह्‌ जिस काया का , 
कहाँ ले जाऊ? 
आवे वही, उसे अर्पण कर 
परित्राण मैं पाऊ । 
दे न गया वह यह शरीर ही | 
हाय ! शील भी ऐसा; 
करते बनता नहीं, चाहती , 
£ मैं करना जैसा। 
आया नहीं विसासी अब भी 
बस ये आँसू आये; 
अहा ! उसी लावण्य-सिन्धु का 
रस ये आँसु लाये। 
पी पीकर मैं इन्हें, भाग्य को 
अब भी कैसे कोसूं! 
पर अजान इस आतुर उर को : 
कब तक पाछूं - पोसूँ ? 
आई रात, हुआ चन्द्रोदय , 
मैंने यही विचारा 
वह शशि है, मैं निशि होऊं या ! 
वह तमिस्र, मैं तारा ! 
हुआ प्रभात और अरुणोदय , 
गँजी उर की अलिनी ; 
उस पूर्व की फटती पौ में , 
स॒ की नलिनी। 

चढी बहुत निज नील गगन मक 23. 
मैने पार न पाया, 
$ ढृलक पड़ी मैं आप ओस-सी 
5 हा! आधार न पाया। 
रह सकता है बस यह पानी 
~ उन्हीं नखों पर चढ़ के 
किन्तु पधारे कहाँ चरण वे 
लं मैं जिनको बढ़ के । 
वह भीतर ही रहा, व्यर्थ ये 
द्वार सजाये मैने ; 
श्रुति-अतीत वह, क्‍यों इस तन के 
तार बजाये मैंने ? 
क्यों घृत - दीप जलाये मैने , 
माखन - चोर न आया; 
फिर भी अन्तर में तो छाया 
वह नव - घन - मन - भाया । 
स्नेह-हीन दीपक सो जावे, 
सजग सजल लोचन तो, 
फीक पड़ें सुमन, चिन्ता क्या , 
क , अनुरंजित यह मन तो। 
मरा अतिथि देव आवेतो , 
में सिर-माथे लंगी, 
उसने मुझको देह दिया, मैं 
उसे प्राण भी दंगी। 

FEN १११ 
धड़क ,वक्ष, कक्ष में है वह, 
फडक वाम - भुज मेरे; 
मिले मिलन मय अन्त मुझे, तो 1 
सफल सभी रूज ATI 
रहें ्रान्तियाँ, रहें श्रान्तियाँ , 
रहें ma चाहे ;० 
नटवर ! तेरा नाट्य-बन्ध निज 
सन्धि - शांति निर्वाहे । 
क्रान्ति हो चुकी, श्रान्ति मेट अब । 
आ, मैं व्यजन करूँगी ; 
मोल्ली न्योछावर करके, वे 
श्रम-कण बीन धरूँगी। 
मेरा ही अधिकार यहां, सुन , 
राधा रुष्ट न होगी; 
दासी को वंचित कर, तेरी 
रानी तुष्ट न होगी । 
वहं ब्रजरानी भी नारी हैं, 
यह सरला भी नारी; 
आत्म-समर्पण के दोनों जब 
हम समान घकारी | 
'एक पुरुष से योषित्ता ने 
सहज किसे न मिलाया ; 
पर मेरा नारीत्व विहत था , 
t आप जिलाया। 


f 

११२ द्वापर 
mas न था, कुण्डली पकड-- 
Ta मुझे, पड़ा था.; 
तूने कौन मन्त्र फूंका, वह Er 
उठ हट दूर खड़ा था। 
किन्तु विरह-वृश्चिक ने आकर 
अब यह मुझको घेरा 
गुणी-गारुड़िक, दूर खडा तू 
कौतुक देख न मेरा। 
q न आज भी आवेगा तो 
मैं. ही कल जाऊंगी ; 
कुछ न सही तो कुटिल भृकुटि तो 
तेरी ñ पाऊंगी । 
यही कहेगा न तू-“अधीरे | 
निकली तू चेरी ही 
हाँ हाँ, मैं चेरी, मैं चेरी | 
तेरी ही, तेरी El 
_गडे हुए धन-सा, मन में ही 
q क्या मैं gam? 
तो यह मेरा तन क्यों तूने 
दिया बना कर, मुझको ? 
रोम रोम बस तुझे पुलक-सा 
पा कर जड़ रह जावे; 
और उन्हीं चरणों में जीवन 

कुन्जा ११३ 
पत्र पन्न में तेरी आहट 
| चौंकाती आती है; 
किन्तु प्रतीक्षा में ही बेला, 
ou बीत बीत जाती है। 
- निद्रा तेरा स्वप्न ले गई, 
अरे सत्य, अब आ जा; > 
जाग रही ë स्वागतार्थ मैं, 
ओ राजों के राजा! 
अहोरात्र के पङ्क लगाकर 
सुध-सी उड़ती हूं मैं; 
तुझसे मिलने को अपने से 
आप बिछड़ती हूँ मैं। 
और बड़ा कौतुक तो यह, तू 
K sa यहीं कहीं बैठा है; 
,: ओं कठोर, कह किस कोठे में 
T तू घुस कर पेठा है? 
तेरी व्यथा बिना सुने, मेरी 
कथा न पूरी होगी; 
तू चाहे जिसका योगी हो, 
मेरा क्षणिक वियोगी । 
तेरे जन अगणित, परन्तु मैं 
एक विजनता तेरी; 
बस इतनी ही मति है मेरी 
इतनी ही गति मेरी । 

(यशोदा के प्रति) 
अम्ब यशोदा, रोती है तू ? 
| गवे क्यों नहीं करती! 
भरी भरी फिरती है तेरे 

अंचल-धन से धरती। 
अब शिशु नहीं, सयाना है वह 

पर तू यह जाने क्या! 
आया है वह तेरी माखन- 

मिसरी ही खाने क्या? 

उद्धव 

खेल-खिलोने के दिन उसके 
बीत गये. वे मैया। 

यही भला, निज कार्य करे अब 
| तेरा कुंवर - कन्हैया । 

उसे बाँधना तुझे रुचेगा 
बया अब भी ऊखल से? 

काट रहा है वह सुजनों के 
भय-अन्थन निज बल से। 

उसे डिठोना देने का मन 
क्या अत्र भी है, कह तो? 

प्रेत-पिशाच asa आया 
मनुष्यत्व के वह तो! 

तेरी गायों को तो कोई 
चरा लायगा वन में; 

पर उदण्ड-द्विपद-षण्डों का 
: शासक वही भुवन में। 

हाँ, वंह कोमल है, सचमुच ही 
वह कोमल है, कितना ! 

मैं इतना ही कह सकता हूँ, 
ASR तेरा मक्खन जितना । 

बना उसीसे तो उसका तन , 
तूने आप बनाया , 

तब तो ताप देख अपनों का 
पिघल उठा, उठ AT 


११५ 

११६ | र 
पर अपने मक्खन के बल कौ. 
भूल न आप बड़ाई; 
° भूला नहीं स्वयं वह उसकी 
| गरिमा, तेरी गाई। 
कितने तृणावर्तं तिनके-से 
i | यहाँ उसीने झाडे : 
मैं क्या कहूं वहाँ कंसे क्या, 
मोटे मल्ल पछाड़े ! 
कहाँ नाग-नग, कहाँ रत्न-सा 
छोटा तेरा छौना; 
चला कुवल्यापीड झटकने 
नील सरोज सलोना। 
काल-फणी निकला परन्तु वह , 
जिसने सूँड न छोड़ी; 
तोड़ उसीका दाँत निठुर ने | 
` क्या गज-मुक्ता फोड़ी! 
माँ, तुझको किसकी चिन्ता है , 
अच्युत है सुत तेरा; 
प्रेम पाप-शंकी हो, फिर भी 
मन . श्रद्धायुतु TI 
पर सब कुछ प्रत्यक्ष यहाँ तो , 
और बड़ा प्रत्यय क्या! 
चुटकी में ही उड़ा कंस का ' | 
राजरोग, अब भय क्या? 

उसे खिलाया, और पिलाया , 
तूने जितना, जैसा, 


गिन सकना भी उसे कठिन ठे, 


, भला चुकांना कंसा? 
पर संसार-समक्ष उसे क्या 

स्वीकृत भी न करे वह? 
धनी धनी क्या यदि अपना धन 

केवल गाइ धरे वह! 
तेरे ब्रज के रोम रोम में 

वह छवि सदा समाई, 
अब अपने गोपाल-त्राल को 

तू कुछ देख कमाई। 


कह्‌, यह क्षार-नीर या उसकी 
यशस्सुधा चक्खेगी ! 


अपने दघि के मटको तक ही 


क्या उसको Kar! 
निकला है जिस व्रत को लेकर | 
माँ, तेरा वनमाली, 


पुरा किये विना, घर कैसे 
लौटे वह बलशाली! 
तेरा रोदन वहाँ गूंज कर l 
बाधा -बिघ्न न डाले, 
मंगल मना यहाँ तू, सुख से, | 
aa वह पाले | 


११७ 


f , है 5 

क्षण भर हाथ बढ़ा कर भी वह, 

द्वापर 


मैं भविष्य में भी सुनता हूँ 

यही टेक मन - भाई 
“दूध-पूत पाया तो तूने, | 

धन्य यशोदा माई !” 
दुखा देवकी को न हाय ! तू, i 

धाय न बन माँ होकर ; 
तेरा ही पाया है उसने , 

अपना फिर फिर खोकर। 
हरि जब कारागृह में पहुँचा 

तब सुख से या दुख से, 





कह न सकी कुछ मुख से। 
बोल सकी तब--“बहिन यशोदे , 
| यह तेरा-ग्रह तेरा ! 
मुझसे तो उस भाई ने भी 

आज यहाँ y फेरा! 
“वह उस दुखिया को दुलरावे ;” 

हाँ, यह तेरी वाणी; 
अम्ब, यही तो तुझसे सुनने 

आया था यह , प्राणी । 
अक्षत तेरा वृन्दावन का 
| व्रत गो-सेवा वाला; 
जब चाहे तब दूर कहाँ है, 





: । 


उद्धव i ११९, 
किसको तेरे स्निग्ध भाव का 
मोहन - भोग न भावे? 





उसे पहुंचता जावे। 
अब भी तेरी यमुना उसके | 

वातायन के नीचे ;- 
विस्मय क्या यदि रत्नाकर भी 

उसे भक्ति से खींचे। 
रहती हो निश्चिन्त कभी तू 

उसे निकटतर पाकर ;. 
किन्तु रहेगी लीन sa 

अब YA ध्यान लगाकर । 
हुए निकटतम ही तुम मन से , 

रहो कहीं भी तन से ; 
तेरा परमात्मीय तुझीमें , 

देख आत्म -दशंन TI 





et 

नित्य दुग्ध-दधि-माखन तेरा | ; 


२२० द्वापर 


२ 
(गोपियो के प्रति) 


अहा ! गोपियो की यह गोष्ठी 

वर्षा की ऊषा-सी; 
च्यस्त-ससम्भ्रम उठ दौड़े की 

स्खलित ललित भूषा - सी । 
श्रम कर जो क्रम खोज रही हो , 

उस ana स्मृति-सी ; 
एक अतकित स्वप्न देखकर 

चकित चौंकती धृति-सी । 

उद्धव १२१ 


हो होकर भी हुई न पूरी , 
ऐसी अभिलाषा - सी ; / 
कुछ अटकी आशा-सी, भटकी 
भावक की भाषा-सी। 
सत्य-धर्म-रक्षा हो जिससे , 
ऐसी मर्म मृषा-सी; ? 
कलश कूप में, पाश हाथ में, 
ऐसी भ्रान्त तृषा-सी! 
उस थकान-सी, ठीक मध्य'में 
जो पथ के आई हो; 
द गये मृग की हरिणी-सी 
जो न कद पाई हो! 
तिमिर देखती उस यात्रा-सी 
जो सन्ध्या की भूली, 
नहीं समाती हुई साँस-सी 
जो असमय उठ फूली। 
"बालक की फल चेष्टा-सी, जो 
पा न सके, पर लपके; 
उस जळती-भट्टी-सी, जिसके 
उड़ उड़ मदिरा टपके ! 
अवश अचलता-सी, जिससे हो 
रस - IATA चूती ; 
कठिन मान की हठ-समाप्ति-सी , 
खोज रही जो ai | 

१२२ . „पर्‌ः 
उस उत्कंठा-सी, जो क्षण-क्षण ° 
चौंक उठे एणी-सी ; 
खल कर भी जो सुलझ न पाई , 
š उस उलझी वेणी-सी । 
वद्ध-वारि-लहर-सी जिसको 
० चौमुख वायु Kas, 
उस निमग्नता-सी, जो अपना 
तल पावे, तब छोड़े! 
वृन्दावत की ही झाड़ी-सी , 
AAT की , झकझोरी ) 
जिसका सिद्ध हुआ अन्तहित , | 
, सहसा चोरी चोरी। 
सुरांगना-सी, तपोभंग की | 
ठान चली, जो मन में; 
किन्तु तपोवन के प्रभाव से | 
लगी स्वयं साधन में: 
gaga में हत-ईर्ष्या-सी , 
| विश्व - व्याप्त समता - सी ; 
जिसको अपना मोह न हो, उस 
मुतिमती ममता - सी । 
लिखा गया जिसमें विशेष कुछ , 
ऐसी लोहित मसि-सी ; 
किसी छ्री के क्षुद्र म्यान में 


१ ° P 

उद्धव 


नह, 

सम्पुटिता होकर भी अलि को 
धर न सकी नलिनी -सी ; 
अथवा शून्य-वृन्त पर उड़ कर 
मड़राई अलिनी - सी । 
पिक-रव सुनने को उत्कर्णा 
मधुपर्णा लतिका-सी! 
घ्रोषितपतिका पूर्वस्मृति में 
रत आगतपतिका - सी ! 
जो सबको देखे, पर निज को 
भूल जाय उस मति-सी;. 
अपने परमात्मा से बिछुड़े 
जीवात्मा की गति-सी। 
चन्द्रोदय की बाट जोहती 
तिमिर - तार - माला -सी ;. 
एक एक ब्रज - बाला बैठी 
जागरूक ज्वाला - सी, ! 
अहो प्रीति की मूर्ति, जगत में 
जीवन धन्य तुम्हारा ;. 
कर न सका अनुसरण कठिनतम 
कोई अन्य ý JRR I 
चपल . इन्द्रियों को भी तुमने 
तन्मय बना दिया है; 
पावन हुआ पाप भी जिसमें ; 
पथ जना दिया है। 

२२४ द्वापर 


धन्य दूरता ही प्रिय की, जो ° 
और निकट ले आवे; 
”  चर्म-चक्षुओं के . बदले यह 
आत्मा उसको पावे। 
प्राप्य अन्ततः वह परमात्मा 
° आत्मा ही के द्वारा; 
, मिथ्या माया,का प्रपंच है, 
दृश्यमान यह सारा। 
एक एक तुम सब राघा हो , 
कहाँ तुम्हारी राधा? 
नहीं देखती मुझे यहाँ वह 
हुई कौन-सी बाधा! 
सच कहता. हूँ, मैंने अपना 
. राम aa पाया, 
किन्तु तुम्हारा कृष्ण कहाँ, मैं 
यही पूछने आया। 

गोपी 


राधा का प्रणाम मुझसे लो , 
वयाम-सखे तुम ज्ञानी; 
ज्ञान भूल, बन बेठा उसका 
रोम - रोम ध्रुव ध्यानी । 
न तो आज कुछ कहती है वह 
और न कुछ सुनती है; 
अन्तर्यामी ही यह जाने, | 
i क्या गुनती - बुनती है। 

कर सकती तो करती तुमसे 
. प्रन आप वह ऐसे-- 
e भुले, लौट आये गोकुल से ! 
| कहो, राधिका कंसे?” 
राधा हरि बन गई, हाय l यदि 
te हरि राधा बन पाते, 
तो उद्धव, मधुवन से उलटे 
| तुम मधुपुर ही जाते। 
अभी विलोक एक अलि उड़ता 
उसने चौंक” कहा था-- 
'“सखि, वह आया, इस कलिका में | 
क्या कुछ शेष रहा था?” 
पर तत्क्षण ही गरज उठी वह , | 
भौंह चढ़ा कर बाँकी-- 
“सावधान अलि! हट कर लेना 
तू प्यारी की झाँकी!" 
आत्मज्ञान-हीन वह मुग्धा , 
वही ज्ञान तुम लाये; 
धन्यवाद है, बड़ी कृपा की | 
कष्ट उठाकर आये। 
पर वह भूली रहे आपको, 
उसको सुध न दिलाना , 
होगा कठिन अन्यथा उसका 
जीता और जिलाना ! 

डूबी - सी वह बीच - बीच में 
पलक खोल कर आधे,' 
चिल्ला उठती है विलोल-सी : 
बोल--“राधिके, राधे ।” 
ज्ञान-योग से हमें हमारा 
यही वियोग भला है, - 
जिसमें आक्रति, प्रकृति, रूप, गुण , 
नाट्य, कवित्व, कला है। 
राम-राम ! मिथ्या माया के 
| भाव कहाँ से जागे? 
सच्चे ज्ञान, अनन्त, ब्रह्म के 
| जीव आप तुम आगे! 
विद्यमान सव विगत क्यों न हो , 
किन्तु समागत भावी; 
मिथ्या कँसे है माया भी, | 
जब तक वह मायावी! 
हममें-तुममें एक ब्रह्म, पर , 
वह कैसा नटखट है, 
चोल दो घटों में दो बाते, 
करा रहा खटपट है! 
उसको यही प्रपंच रुचे तो 
| हमें कौन-सी द्रीड़ा ! 
एक मात्र यदि वही रहे तो 
चले कहाँ से क्रीडा; 

` 


होगा निगुण, निराकार वह ° 
छली तुम्हारे लेखे; 
हमसे पूछो तुम, उसके गुन- 


रूप हमारे देखे । 
अन्तदष्टि मिले तो हम भी 
हि शुन्य देख लें अव के 


पर जब तब हैं कहो क्या कर , 
qq हम सबके? 
` कहाँ हमारा कृष्णं, हाय ! हम 
यह क्या तुम्हें aad ; 
ठौर नहीं दिखलाई पड़ता , 
उसको जहाँ जतावें। 
अब तक यहाँ ध्यान में तो था 
यह मोहन मन-भाया ; 
किन्तु आ अड़ी आज बीच में 
' कद ज्ञान की माया! 
चाहे क्या राधा वियोगिनी , 
स्वयं योग लाये तुम! 
आहा ! क्या ज्ञानाग्नि-रूप में 
Taat लाये तुम! 
दुश्यमान का भस्म लेप कर 
फिरे योगिनी वन में; 
उसका योगिराज, वह राजे 
मथूरा - राज - भवन में ! 

क्या जाने, ज्ञानी ने. उसका | 

ज्ञान कहाँ,. कव सीखा; 
ज्ञान और अज्ञान हमें तो 

यहा एक-सा दीखा ! 
देख न पावे'आप आपका, 

ये आँखें तो भय क्या? ¬: 
सबमें उस अपने को देखें, | 

तब भी कुछ संशय कया? 
गाये यहाँ घेरनी पडती, 

नाच नाचना पड़ता ;. 
वह रस-गोरस कभी चुराना , 

कभी जाचना पडता 
राजनीति का खेल वहाँ है' ' 

सूक्ष्म-बुद्धि पर सारा :. 
निराकार-सा हुआ ठीक ही 

वह साकार हमारा! 
जाते-जाते प्रति दिन वन से 

घर, फिर घर से वन को ;. 
वह बढ़ गया और कुछ उस दिन 

नगर - पवन सेवन को !' 
यही बहुत हम ग्रामीणोंको | 

जो न वहा वह yri; 
किवा संग वहाँ भी थी यह 


| कालिन्दी कल - कूला । 

सचमुच ही हम देख रही थीं 

जगते - जगते सपना ; 
जहाँ रहे बस सुखी रहे वह ., 

दुःख हमारा अपना। 
यौवन-सा शशव था उसका ; 

यौवन का क्या कहना? 
कुब्जा से विनती कर देना-- 

“उसे देखती रहना !” 
कृपया वचन न मन में रखना 

तुम अन्यान्य हमारे:; 
प्रिय के बन्धु, अतिथि हो उद्धव 

तुम सम्मान्य हमारे। 
विवशों का मन, वाणी को भी 

व्याकुल कर देता है; 
आर्तो का आक्रोश ईद भी 

सुन कर सह लेता है। 
ज्ञानी हो तुम किन्तु भाग्य तो 

अपना अपना होता ; 
वक्ता भी क्या करे, न पावे 

यदि अधिकारी श्रोता? 
हम अपने को जानन पाई, 

उसको क्या जानेंगी; 
मन की वात मानती आईं , 

मन को ही मानेंगी। 

निर्गुण निपट निरीह आप हम , 

सभी रूप गुण भागे; 
निराकार ही निराकार है , 

आज हमारे आगे! 
राधा के अनुरूप जोग की 

कोई जुगत gn; 
उद्धव, हाय ! राजहंसी को 

तुम हीरे. न andi 
चया समझते हो तुम हमकों , 

i वह अरूप है, ओहो ! 

गोचारी गोपाल हमारा , 

रहे अगोचर, जो हो। 
हमें मोह ही सही, किन्तु वह 

उसी मनोमोहन का; 
काम, किन्तु वह उसी श्याम का , 

लोभ उसी जन - धन का। 
ज्ञानयोग लेकर सुषुप्ति ही 

तुम न सिखाने आये ? 
जागृत को समाधि-निद्रा का 

स्वप्न दिखाने mà! 
नाम मात्र का ब्रह्म तुम्हारा ,. 

रहे तुम्हें फल - दायक ; 
उद्धव, नहीं निरीह हमारा , 

नटवर. - नागर .- नायक । 

निज विराट को छोड़, सूक्ष्म से `" 

कौन यहाँ सिर मारे? 
'घार सके उसको जो जितना 

जी. भर भर कर धारे । 

` वे अघ-वक्र सव कहाँ गये अब , 
» अरे, एक तो आवे; 

देखें हमको छोड़ हमारा 

छली कहाँ फिर जावे? 
अन्तवन्त हम हन्त ! कहाँ से 

वह अनन्तता लावे ; 
इस मृण्मय में ही निज चिन्मय 

पारवे तो हम पावे। 
सिमिट एक सीमा में, सानो | 

अपने में न समाता, 
मिला हमें ऐसे वह जैसे 

जोड़ हमींसे नाता ! 
वया बतलावें वह वंशीधर 

कंसा आया हममें ? 
ताल न आया होगा ऐसा | 

कभी किसीकी सम में। 
जीवन में यौवन-सा आया , 

यौवन में मधु -मद -सा ; 
उस मद में भी, छोड़ परम पद, 


"आयात गृदगद - सा । 0 | 

वृन्दावन में नव मधु आया , 

मधु में Tm आया; 
उसमें तन, तन में मन, मन में 

एक मनोरथ आया I 
उसमें आकर्षण, हाँ राधा 

आकर्षण. में आई ; - 
राधा में माधव, माधव में | 

राधा - मूर्ति समाई । 
यही सृष्टि की तथा प्रलय की 

उद्धव, कथा हमारी, 
पर कितना आनन्द हमारा ! 

कितनी व्यथा हमारी! 
कहो, इसे हम किसे जनावें 

कौन, कहाँ जानेगा; 
कौन भूल कर आप आपको 

प्र को पहचानेगा ? 
गई अरुणिमा जगी अनल T, 

नवलोज्वलता जल में; 
नभ में नव्य नीलिमा, नूतन, 

हरियाली भूतल मे । 
नया रंग आया समीर में, 

नया गन्ध-गुण छाया ; 
प्राण - रूप पाँचों तत्वों में 

वह पीताम्बर आया 1 

कोटि कमल फूटे, कमलों पर `, 

आ आकर अलि टूटे; 
चित्रपतंग विचित्र पटों की 

Ika लेने छुटे । 
पात-पात में फूल और थे 

sa डाल-डाल में g; 

वन की रँग-रलियों में हम सब 

घर की गलियाँ भूले ! 
नई तरंगें थीं यमुना में 

नई उमंगे ब्रज में, 
तीन लोक - से दीख रहे थे 

लोट.- पोट इस रज में। 
ऊपर घटा घिरी थी, नीचे 

पुलक ma खिले थे; 
झूम-झूम रस की रिम-झिम में 

दोनों हिले-मिले थे! 
मद का अहो, अँधे रा-सा ही 

आया श्याम सही था; 
राधा का छिप गया सभी कुछ , 

वह थी और वही था! 
किन्तु गया उजियाले-सा वह , 

उलटा हुआ यहाँ है; 
देश-काल सब अडे खड़े हैं... 

राधा किन्तु कहाँ है! 

आँख-मिःचौनी .में वह भागा , 
` हमने पकड़ न पाया; 

देर हुई तो चातक तक ने 

रह रह रोर मचाया। 
हंसा किन्तु भेदी पिक हा हा ! 

£ g «कर इतराया त्त 
तब केकी ने नाच निकट ही 

कृपया पता बताया! 
उद्धव, वे दिन yet क्या, | 

तुम्हीं बता दो, केसे? 
संकट भी जब हुए हमारे 

क्रीडा - कौतुक जसे ! 
चन्द्र हमारे हाथ, राहु भी 

बीच - बीच में; झपटे ; 
पर रस-पिच्छल था वह भूतरू , 

अति औंधघे मुहे रपटे। 
उद्धव अब आये इस वन में , 

सूखा .जब्र सोता है, 
सुनो वही, कोकिल अग्र केसा 

ऊ ऊ कर रोता है। 
रह रह एक हूक उठती है, | 

हृदय दूक होता है; 
समा सकी वह मूर्ति न इसमें , 

भग्न šq खोता है। 

ni मृग, मृगियाँ, मृग-शावक,साधो Š 
अब भी यहाँ मिलेंगे ; 
पर उस यूथप-कृष्णसार के 
दर्शन कहाँ मिलेंगे? 
सुनकर उसका श्एृङ्ग-मृ ज्ू-रव 
"क कौन न सुध बुध भूला !-- 
झड़ पाया न फूल भी, जड़-सा 
था फूला का फूला! 
आना था तो तब आते तुम , 
जब यमुना थी लहराती ; 
अब तो भहराती जाती है, 
देखो . यह हहराती ! 
उडती है बस धूल आज तो , 
कौन करे रस-दोहन, 
आकर एक अलभ्य लाभ-सा , 
' गया भरम-सा मोहन! 
सचमुच ही क्या स्वप्न मात्र था 
| जो हमने देखा, वह! 
किस समाधि,किस नियम और किस 
| सम-दम ने देखा वह ! 
उसे महानिद्रा लेकर भी 
एक वार फिर देखें, 
अन्त बने या बिगड़े, तब भी 
हम भर पाया लेखें। 

उद्धव ,कहो नहीं लौटा क्यों 
हाय! हमारा राजा? 
बजा यहाँ उसके विरुद्ध था 
क्या विप्लव का बाजा ? 
सिर-माथे ही उस मनोज्ञ को 
हमने यहाँ लिया था; 
लोक और परलोक सभी कुछ 
अपना साँप दिया था। 
उसका सगुन साघने को हम 
शिरोभार सहती थीं, 
धरे भरे घट पथ में कब तक 
नित्य खडी रहती थीं। 
कर देना केसा, अन्तर तक 
हमने उसे दिया है; 
नित्य नया रस-गोरस लेकर 
उसको भेट किया है। 
गोवद्धंन-गढ खड़ा आज भी , 
जो न इन्द्र. से टूटा; 
फिर भी चला गया वह गढ़पति , . 
भाग्य हमारा फ्ूटा। 
अरे विहंग, लौट आ, तेरा 
fig रहा इस वंन में; 
छोड उच्च पद की उडान वह , 
| क्या है शुन्य गगन Ñ? 


१३७ 

सदा सजग था वह, सारा ब्रज : 
सुख - निद्रा पाता था; 
आता तो ऊपर का ऊपर 
संकट कट जाता था। 
मनचाहा सब मिल जाता था , 
प्र पथ में हमें पड़ा-सा ; 
गये हमारे वे दिन, अब तो 
सम्मुख काल खड़ा-सा ! 
मूच्छित जेसे कालिन्दी के 
अब ये कूल पड़े हैं 
डूब जायं कब, देखो तट के 
विटपी झूल पड़े हैं 
किधर जायें, पग घरें कहाँ हम , 
सीधे शुल पड़े Es 
अब भी कृजो में, क्रीडा के 
सूखे फूल पडे हैं 
अब प्रभात में ही दोपहरी , 
यहाँ दृष्टि दहती है 
अपनी ओर निहार आप ही 
दृष्ट सन्न रहती है! 
सर-सर कर खर-वायु इधर से 
उधर निकल जाता है; 
पत्र -पत्र मर्मर करता है, 


मरण नहीं. आता है! 

` गोपी १३९ 


अव जो, हरियाली है सो सब 

आशा के कारण है; 
कुसुमितता, वह पूर्वस्मृति की 

किये पुलक धारण है। 
वह आता है, यही सोच कर 

आ जाते हैं फल भी? - 
ईश्वर जाने, अब क्या होगा , 

भारी है पल-पल भी। 
आता था प्रति दिन वह वन से , 

संग - संग दल - बल के; 
सीधा मानस में जाता था 

राजहंस-सा चल Fi 
हलके हलके, छलके छलके , 

श्रम-जल के कण झलक्के ;. 
उनके लिए न रहते किसके 

प्यासे लोचन FÈ! 
आया था “उद्धव, अबीरपन , 

आप यहाँ की रज में; 
वह रॅग-रस,बस अब होली ही | 

धधक रही है ब्रज में। 
तारा - मंडल घूमा करता 

संग रास-मंडल के ; 
सबके daa साक्षि हैं | 

सबके झष - गति - बल के ! 

सब कुछ रहे, नहीं वह दीपक, 
| जो सब कुछ दिखलाता ; 
अन्धकार वह वस्तु, हार भी 

जहाँ साँप बन जाता। 
आते हैं सन्देश आज भी 

अवसर के दूतों के; 
उस अवधूत बिना हम पाले 

पड़ी महा-भूतों के! 
योग नहीं; यह रोग-भोग है , 

हमें भोगना होगा; 
यह विष भला कौन भोगेगा 

वह रस हमने: भोगा। 
रहें चेतना-सी बस उसकी 

ममं - वेदना हममें ; 
करती चले उजाला उर की 

ज्वाला इस दुर्गम में। 
वेद-मार्गियों में आ पहुँचा , 

यह निर्वेद कहाँ से? 
लोटा ले जाओ हे उद्धव, 

लाये इसे जहाँ Tı 
हम सो वषं जियेंगी, अपनी 

आशा लेकर उर में; 
चह प्रसन्नता से प्रमोदरत 

रहे प्रतिष्ठित पुर में। 

गोपी | 
१४९ 


T या न हो सुनो हे साधो , 

योग क्षेम š 
बना रहे उस निर्मोही पर Po 

है जो प्रेम हमारा। 
लाख ठगावे किन्तु सरलता 

रहे ad =m, 
लाख ठगें, पर कुटिल कुटिल ही 

रहें न केशव भ्रम में। : 
जिये चातको मेघ-वृष्टि से , ; 

शुक्ति स्वाति - रस - सानी ; 
एक प्रीति की लता चाहती , 

दो 'आँखों का पानी! 
आशा फूल, निराशा फल है , 

इतनी मूल कहानी, 
फिर भी हा ! इस कृष्ण-हृदय को 

वर्ह राधिका रानी! 
हर ले कोई राधा का धन, | 

पर वह भांग उसीका; 
कृष्ण उसी का केश-पक्ष है, 

सेंटर राग उसीका ! 
जिसे mera सिर माथे 

लिया मयङ्क-मुखी ने 


भेजी आज भभूत यहाँ उस 


'रंगी- राज -सुखी T! s: 

१४२ हापर 
हा ! कैसे विशवास करें हा! « 
उसकी इन घातो का? 
अविश्वास किस भाँति करें हा ! 
उद्धव की बातों का? 
माधव भी सच्चे हैं सखियो , 
२ उद्धव भी सच्चे हैं; 
हाय ! हमारे आँख-क्रान ही 
झूठे हैं, कच्चे हैं! 
योग-वियोग हो चुके उद्धव , 
चले सन्धि - विग्रह अब; 
रस की लट हुई मनमानी , 
पलं नियम - निग्रह अब । 
मुरली तो बज चुकी बहुत, अब , 
शंख फूंके सीधे , 
दुर मयूर, पलंगे रण में 
गीध गुणों के NA! 
राधा जब तक है अमानिनी 
करें कृष्ण मनमानी ; 
उसमें अहम्भाव तो आवे 
भरें न आकर पानी! 
चरणों में न पड़ें तो कहना 
मुकुट - रत्न - AM, 
एक यही आशा लेकर Š 
dai व्रजबालाएँ । 


AI 

मथुरा क्या, आसित्धु धरा की 

पूल छान डालें वे; 
राधा-सा जन-रत्न कहीं भी, 

जब जानें पालं | 
सौ चक्कर काटंगे आकर , 

उतरेगी तब ad: 
जीती रहे यहाँ ज्यो त्यो कर 

केवल कीति-किशोरी । 
JA राधा-मुख देख, श्याम का 

दर्शन पा जाती हैं; 
किन्तु श्याम के मन में क्या है , 

नहीं जान पाती हैं। 
राधा स्वयं यही कहती है-- 

“उसे जगत की पीडा; 
छूट गई जिसमें पड़ कर हा ! 

ब्रज की-सी वह Ari 
सुख की ही संगिनी रही में 

| अपने उस प्रियतम की; 

व्यथा विश्व-विषयक न तनिक भी 

बंटा सकी निर्मम की। 
उलटा अपना दुःख लोक को 

मैंने दिया सदा को!” 
उस भावुक का रस जितना था | 

जूठा किया सदा को! 

१४४ 
यह क्या कहते हो तुम उद्धव , "० 
उसकी पद-रज लोगे! 
- उसे .प्रणाम करोगे, तो फिर ` 
' आशिष किसको दोगे? 
क्षमा करो चापल्य हमारा , 
यही बहुत हम माचे; 
चलो, करा दूँ दर्शन तुमको , E 
पर वह श्याम न जान। 
लो, वह आप आ रही देखो , 
'सखी, act, चिल्लाती , 
पर'उद्धव, उद्धव',की ध्वनि भी 
q 
यह क्या, यह क्या भ्रम या विभ्रम? 
| दर्शन नहीं अध्रे ; 
एक मूर्ति, आधे में राधा , 


-s 


आधे में हरि पूरे: 


“ 


1५०" ५ ° š .. ta | 

है यह कैसी आती? 


द्वापर 





टापरे 
( द्वारकाधीश ) | 
सुदामा. 


अरी, राम कह, वन-सा यह घर 


कहाँ मैं जाऊं? 


उस आनन्द कन्द को कसे | 
े तेरी. व्यथा ` सुनाऊं ! 
जगती में रह कर जगती की 


बाधा: से डरती है i 


करनी तो अपनी है, घरनी , 


असन्तोष : करती है? 

२४६ द्वापर 


आने - जाने वाली बातें ८ 
आती एँ-जाती हैं, 
तू अलिप्त रह उनसे, पर से 
पर की वे थाती हैं। 
जिनके बाहर के सुख-वेभव 
% | Ë तेरे मनमानें , 
डाह न कर उन पर, भीतर वे 
| कंसे हैं क्या जानें। 
क्या धनियों के यहाँ दूसरी 
कुसुम - कली खिलती हे? 
वही चाँदनी वही धूप क्या 
मुझे नहीं मिलती है? 
सेरे लिए कौन-सा नभ का 
रत्त नहीं har है? 
एक वृष्टि में ही हम सबका 
देह - गेह - निखरा है। 
क्या धनियो के लिए दूसरी | 
धरती की हरियाली! 
या गिरि-वन, निर्झ र-नदियों की 
उनकी छटा निराली! 
शीतल-मन्द-सुगन्ध-वायु क्या 
| यहाँ नहीं बहता हैं! 
केवल वा तावरण हमारा 


भिन्न भिन्न रहता है। | 

सुदामा ११४७ 
फिर भी एक पवन में दोनों 
आश्वासी जीते हैं 
शुभे हमारी ही घट का वे 
शीतल जल पीते हैं। 
घनी स्वादु से, दीन क्षुधा से. 
जो कुछ भी खाते हैं 
किन्तु अन्त में तृप्ति एक ही 
वे दोनों पाते हैं। 
आँगन लीप देहली की जब्र 
पूजा करने आती, 
जल, अक्षत या फूल चढ़ा कर 
गुन गुन कर कुछ गाती। 
सत्था टेक अन्त में जब तू 
मग्न वहाँ हो जाती, 
तब न समाकर ऋद्धि जगत में 
met ठौर है पाती! 
आग्रह छोड़ वहाँ जाने का , 
ag ë यहीं, हृदय में , 
विघ्न s कंसे मैं जाकर 
उसके लीलाल्य में! 
अपनी ही चिन्ताओं से तू 
. चैन नहीं लेती है; 
जिस पर है भू-भार उसीके | 
घर घरना देती है? 

१४८ 


अपने लिए नहीं जो अधुना ° 

वही चाहिए तुझको, 
होता तो मिलता, होगा तो 

| आप मिलेगा मुझको। 

जिसे किसीने कभी न चाहा , 

वह तूने पाया है, 
अरी,विपत्ति न कह,यह प्रभु की 

ममता है, माया है। 
वह दुख मेरे सिर - माथे है , 

: यह अभाव मन - भाया ; 

कृपया प्रभ्‌ की ओर मुझे जो 

ले जाने को आया। 
ईर्ष्या-लोभ-मुक्त होता यदि , 

मन यह तेरा मानी; 
तो दारिद्रच-मुति, मैं तुझ पर 

आज वारता रानी । 
उसके घर के सभी भिखारी ? 

यह सच है तो जाऊ, 
पर क्ष्या माँग तुच्छ विषयों की 

भिक्षा, उसे. लजाउँ ? 
प्रभु को दया-भागिनी है यह , 

दरिद्रता ही मेरी; 
यह भी रही न हाथ कहीं तो , 


दापर्‌ 


फर स l 

सुदामा १४९ 


विभव-शालिनी इस वसुधा पर 
क्या अभाव है धन का, 

पाया परम्परागत मैंने, 
दुलभ -साधन मन का। 

मैं उस कुल का हूं, विश्रुत है 
त्याग और तप जिसका, 

मुझको न हो, किन्तु तुझको भी 
गर्वं नहीं क्या इसका? 

तू तो कोई राज-सुता Š 
ब्राह्मण के घर आई, 

हाय वड़ाई है जो मेरी, 
तुझको वही न भाई। 

पर मानिनि, क्यों भिक्षा का धन 
तुझको नहीं अखरता! 

क्षात्र दपं तो ईश्वर से भी 
नहीं याचना करता! 

अपना राजस खो बैठी है 
q मेरे घर आकर, 

क्या निज सत्य मुझे भी खोना 
होगा तुझको* पाकर! 

वास-वसन, आसन-वासन सब 
बदल जाएंगे अब ये, 

बदले जावेंगे क्या तेरे 
पति -दैवत भी तब ये? 

हँस कर 'हाँ' कहती है यह तू 

रिस से मौन न रह कर, 
जो यहः कर सकती है वह है 

रह सकती सब सह कर। 
तुझसे भी निश्चिन्त हुआ मैं , 

अब चाहे जो कह तू, 
जैसा चलता है, चलने दे, 

सुखी सवदा रह gi 
dan तो तब भी कुलबधुएँ 

सीधे दे जाती हैं, 
मुनि-त्रालाएँ कन्द-मूल-फल 

जब वन में लाती हैं। 
वहाँ तपस्वी हैं ऐसे भी, 

राज्य छोड़ जो आथे, 
किन्तु स्तयं राजा भी जिनके 

याचक बने बनाये ! 
नहीं चाहता मैं वह गौरव, 

भार संभालूँ अपना, 


पर तू जीती और जागती, 

“देख रही है सपना। 
भोगी हो तेरा यह योगी ? 

अरे, रुष्ट अब होगी ? 
उद्योगी ? आहा | उद्योगी par 

कोंडी का उद्योगी! 


द्वापर 


| 
I 





सुदामा १५१ 

नित्य-नित्य लेने की लज्जा, 

और न दे पानी की, 
ठीक, इसीसे एक वार ही, 

इच्छा पा जाने की! 
किन्तु बता दे दानिनि, मानिनि , 

लाज जिसे लेने में, 
किस मुहं से तू दपं करेगी 

वही द्रव्य देने में? 
लेता हूं कुछ से मैं अपने 

असन - वसन की भिक्षा, 
देता हूं कुछ को मैं उनके 

धमं -कर्म की Kari 
है आदान-प्रदान यही तो 

दोनों को हितकारी, 
बटे हुए हैं कमं हमारे. 

पड़े न जिसमें भारी। 
अपने लिए नहीं, तू मेरे 

लिए व्यथा पाती है, 
इसीलिए तेरा रोना सुन 

मुझे हँसी आती है। 
पगली, कभी मुखापेक्षी है 

सच्चा सुख यदि धन का, 
तो इससे अपमान बड़ा क्या 

होगा जन जीवन का! 

२५२ द्वापर | 
गेह बड़ा हो किन्तु देह तो 
यही रहेगी तेरी , 
छप्पन भोग भोग कर भी क्या 
भूख भगेगी मेरी ? 
देता है मिट्टी का घट ही | 
० मुझको ठण्डा पानी, | 
भर सोने का पात्र चाहती , | 
तू दरिद्र की रानी! 
सोना पाकर भी क्या सुख से 
| सोने पावेगी ? 
बढ़ती हुई लालसा तुझको 
कहाँ न ले जावेगी! 
काम,क्रोघ,मद,मोह समय पर , 
लोभ सदैव सभीको? 
कर्मों के अनुसार किन्तु है 
देता देव सभीको । 
तू ही कह, तेरा या मेरा 
कोन कर्म है छोटा? 
कमं सभीका खरा, भले ही 
कोई कर्मी खोटा। 
तप ही परम धर्म है अपना , 
त्याग ममं है जिसका; 
मरना भी अच्छा स्वधमे में , 
कहना ही क्या इसका? 

जो जिसको उपलब्ध उसीमें 

असन्तोष है उसको, 
राजा भी है रंक यहाँ, पर ? 

कौन दोष है उसको? 
ऐहिक उन्नति के अधिकारी 

गुण ही इसको माने,” 
विष भी अमृत बना बैठा है , 

अपने एक ठिकाने ! 
चल, तू कितनी दूर चलेगी , 

र्द्ध कोन पथ तेरा? 
अरी, मनोरथ नहीं रुकेगा , 

ट्टेगा रथ तेरा । 
पर्‌ मेरी यात्रा मेरे ही 

पेरों प्री होगी , 
उतना ही आकर्षण होगा , 

जितनी दूरी होगी! 
डाल न और मुझे माया में , 

तू ही कम क्या जाया! 
ज्यों ज्यों सुख पावेगी त्यों त्यों 

अलसावेगी काया । 
खाकर मरने से तो भूखों 

मरना ही अच्छा है, 
कभी कभी उपवास किसी मिष 

करना ही अच्छा है। 

अन्न-वस्त्र क्या,धरा धाम FAT , Š | 
. यदि हम समधिक रंगे, | 
तो औरों के लिए उन्हें हम 
निश्चय .कम कर FÌ I 
हुआ व्यर्थ ही ब्राह्मण मैं यदि 
वह स्वार्थी बन जाऊं, 
तब जिसमें कुछ अधिक पा सक 
अल्प मात्र में ISI 
नहीं समझती है तू मेरी 
तेरी समझ केसे ? 
किन्तु चला तू गृहस्वामिनी 
मुझको चाहे जैसे । 
जाऊंगा क्यों नहीं इसी मिष | 
उसे देख आऊंगा , 
पावे और न पावे तू, पर 
मै अभीष्ट पाऊंगा । 
किन्तु पहुँचने देगा उस तक 
मुझे कौन अब, कह री! 
लिये भयानक दंड हाथ में 
पद पद पर हैं प्रहरी। 
उसका सखा आज, तू ही कह्‌ , 
मुझे कौन मानेगा ? 
ढीठ नहीं तो पुरा पागल , 
सारा जग जानेगा । 

आज द्वारकाधीश बना है 


मेरा ब्रजवनचारी , 
काली कमलो छोड़ चुका है , 
Tg पीताम्बरधारी । 


मोर-मुकुट वाले के माथे 

रत्न किरीट खिला है, , 
गुंजा के बदले गज-मुक्ता , 

यों सब उसे मिला है! 
जो कदम्ब के तले भीगता , 

प्रासादों मे बैठा , 
जो गोपों के संग विचरता, 

परिषद में है पेठा 
जो वत्सों के संग खेलता , 

उद्धव ' का है संगी, 
छजते हूँ सब वेश उसे, वह 

बहु - रूपी बहु - रंगी । 
तनिक छांछ में जिसे गोपियाँ 

नाच नचाया करतीं; 
राजनीतियां आ उसके घर 

अब Š पानी भरतीं। ' 

मुरली नहीं, आज है शासन- 

चक्र हाथ में उसके, 
तू ही बता, निभूंगा कसे 

वहाँ साथ में उसके। 

घु आ 
चिन्ता ने करही भी हो वह 


मन्था 
as पर (वह वही वही है 
pa PAS रज.” किन्तु 1 तो 


eU FU उमड़ रही है। 
ऊपर विद्यज्ज्योति जागती 
आडम्बर भी भारी, 
किन्तु सजल निज घनश्याम की 
बार बार बलिहारी ! 
ओ यमुने, भुला क्या तुझको 
ag सागरतटगामी ? 
रहा कौन तेरे दह में अब 
नाग निरंकुश नामी ? 
— ST नाथ कर सबको उसने 


š र I किया सनाथ सहज Ñ 
अ Ya कौन-सा कंटक, कह अब 
sa नि क्या करता वह ब्रज में? 
: . ˆ किन्तु मिलूँगा कैसे उससे 
use ` रिक्तपाणि, कल्याणी , 
त: SPE न सकेगी शुभाशीष भी 
Fo कं, मेरी गद्गद वाणी। 
A saf जानता है वह जी की 
= बहुत चार. चावल ही 
4 निरी भेट आप क्या उसको , 
@ पत्र - पुष्प - फल - जल ही ? 

